Source: http://forrasfigyelo.hu/palyazat/nyilatkozat/osszes
Timestamp: 2018-02-21 11:33:37
Document Index: 12392392

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

összes nyilatkozat pályázat - pályázatok - pályázati hírek - forrásfigyelés
Huszárgyerek, huszárgyerek… – Kárpát-medencei rajzpályázat
nyilatkozat pályázatok
A Miniszterelnökség pályázati felhívása 2018. évi Kőrösi Csoma Sándor Program ösztöndíjainak elnyerésére. A pályázat célja A Magyar Diaszpóra Tanács 2017. évi Zárónyilatkozata üdvözli a Kőrösi Csoma Sándor Program (a továbbiakban: Program) folytatását, mely az elmúlt években segítette a diaszpórában élő magyar közösségek boldogulását. A Nemzeti Ügyek Kormánya elkötelezett az iránt, hogy az Alaptörvényben az egységes […]
2/2018. (I. 23.) számú Kincstár Közlemény
a dohány szerkezetátalakítási nemzeti programban vállalt 2017. tárgyévi kötelezettségek teljesítéséről szóló nyilatkozat és az azzal összefüggésben igényelhető mezőgazdasági és általános csekély összegű támogatási kérelem benyújtásának feltételeiről PDF letöltése / nyomtatása
Felhívás vagyonnyilatkozat tételére állami projektértékelők részére
Mint az ismeretes a Miniszterelnökség, mint Munkáltató és Ön, mint Értékelő között létrejött Állami projektértékelői keretszerződés – IV. A Felek jogai és kötelezettségei IV.4. pontja – értelmében, az állami projektértékelő vagyonnyilatkozat-tételre kötelezett, amelynek kétévente köteles eleget tenni.
,,Egy csapatban játszunk címmel fotopályázatot hirdet a MOB Fair Play Bizottsága a Cseh- és a Szlovák Olimpiai Bizottság Fair Play Klubja, az Osztrák Olimpiai Bizottság Fair Play Bizottsága, az Európai Fair Play Mozgalom és a Nemzetközi Fair Play Bizottság együttműködésével. A szervezők kifejezetten olyan pályamunkákat várnak, melyek különböző élethelyzetekben – legyen az akár sportban, iskolában, környezetvédelem területén- a csapatszellem, becsületesség, tolerancia, egymás iránti tiszteletet, megértést fejezik ki. A beküldött műveket először magyar, a továbbjutott alkotásokat nemzetközi zsűri értékeli. A legjobb fotók Győrben, az EYOF idején kiállításra kerülnek. Nevezés A benevezett mű eredeti, saját alkotás kell, hogy legyen. A mű nem sértheti harmadik fél szerzői és egyéb jogát. Egy jelentkező több alkotással is nevezhet, ugyanakkor díjazásban csak egyszer részesülhet. A fotót digitális formában, e-mailen, kérjük beküldeni. A beküldött kép, fájl mérete: min. 500 Kb., maximum 3 Mb. Színes és fekete-fehér fotó is elfogadott. Az eredeti fotót szabad módosítani, de a bírálóbizottság fenntartja a jogot, hogy a jelentősen eltorzított, módosított fotókat ne vegye figyelembe a döntésnél. A fotó felbontása nem előírt, de a pályázat minősége feleljen meg a normál közzététel feltételeinek. A fotó szereplői az eredeti élethelyzetben, relációban legyenek a képen, utólag beillesztett, vagy kizárólag digitálisan elkészített pályamű nem elfogadott. A pályamű, fájl elnevezése a készítő neve, például ,,Kovács_János. Több mű beküldése esetén a név mögött sorszámot kérünk beírni, például ,,Kovács_János_1. Amennyiben a szerző címet is ad a képnek, úgy azt a neve mögé, mint fájl elnevezést írja, például ,,Kovács_János_FairPlayEreje. A pályázathoz kérjük aláírva és bescannelve csatolni a mellékelt ,,Nyilatkozat lapot. Nevező aláírásával igazolja, hogy elmúlt 18 éves. A beküldő a kép eredetiségért, valamint a MOB /Magyar/ Fair Play Bizottság általi szabad felhasználásáért felelősséget vállal! Jelentkezési határidő: 2017. június 16. A kiíró az esetleges késedelmes, vagy technikailag meghiúsult beérkezésért semmilyen felelősséget nem vállal. Beküldési e-mail cím: gabor.deregan@fairplayinternational.org Díjazás, zsűrizés, eredményhirdetés Az első helyezett fődíja egy 2 napos látogatás az Olimpiai Múzeumba, Lausanne-ba. A kiíró további díjakat a weboldalán előzetesen meghirdethet. A díjak pénzre nem válthatóak. A zsűri minden döntése végleges. A zsűri összetétele változhat. A közönségszavazás előzetesen meghirdetésre kerül a www.olimpia.hu/magyar-fair-play-bizottsag oldalon a pályázatok beérkezése után. Eredményhirdetés helye, ideje: Budapest, 2017 július. Az eredményeket a szervezők az interneten közzéteszik. További feltételek A kiírók a pályázat beérkezésének pillanatától jogot szereznek arra, hogy a műveket bárhol, bármikor saját promóciós céljaikra mindennemű kompenzáció nélkül felhasználják. Egy alkotás benevezésével a jelentkező beleegyezik abba, hogy az alkotással kapcsolatos minden jogot, például szerzői, szabadalmi, formatervezési jogot, visszavonhatatlanul átruház a kiíróra. Adatkezelés A kiíró a pályázattal kapcsolatban, valamint későbbi tájékoztatási célokra használja fel a birtokába került személyes adatokat, elérhetőségeket. Harmadik félnek az adatokat nem adja át! A nyilatkozat ide kattintva letölthető. A pályázat hivatalos oldala A Fair play fotópályázat az EYOF jegyében bejegyzés először a Fotópályázat figyelő jelent meg.
This Human World – Rövidfilmverseny Diákoknak 2017
A bécsi ENSZ Információs Szolgálat (UNIS) és az ENSZ Menekültügyi Főbiztosság (UNHCR) ausztriai irodájának pályázati felhívása a “this human world” (thw) évente megrendezésre kerülő emberi jogi filmfesztiválhoz kapcsolódóan. A versenyre minden 10 és 20 éves kor közötti diák önálló vagy iskolai osztályok jelentkezését várják olyan rövidfilmekkel, amelyeket az Emberi Jogok Egyetemes Nyilatkozatának cikkei ihlettek. A verseny idei […]
A naturArt, a Magyar Természetfotósok Szövetsége 2017-ben immár 25. alkalommal hirdeti meg Magyarország és a régió legnagyobb nemzeti természetfotó pályázatát. A pályázat célja hazánk, a Kárpát-medencei ökorégió és Földünk természeti értékeinek, csodálatos élővilágának, tájainak,, valamint a természet ritka pillanatainak bemutatása, és ezen keresztül a természetvédelmi és biológiai ismeretterjesztés segítése, a társadalom szemléletének formálása és esztétikai értékítéletének fejlesztése. A pályázat kiállításra kiválasztott képeit ezúttal is a pályázat fő támogatója a Canon Hungária Kft. nyomtatja majd ki a szokásos, látványos minőségben. A pályázat nyilvános, arra hivatásos és amatőr fotósok egyénileg nevezhetnek az etf.naturart.hu honlapon. I. Kategóriák 1. Kezünkben a Föld Az ember és a természet közötti kapcsolatok, szerepünk, felelősségünk természeti környezetünkért. 2. A madarak viselkedése Ebbe a kategóriába természetes környezetükben vadon élő madarakról készült képeket várunk, amelyek mozgalmas jeleneteket vagy eseményt, akciókat, érdekes viselkedésformákat esztétikusan megjelenítve mutatnak be. 3. Az emlősök viselkedése Ebbe a kategóriába természetes környezetükben vadon élő emlősállatokról készült képeket várunk, amelyek mozgalmas jeleneteket vagy eseményt, akciókat, érdekes viselkedésformákat esztétikusan megjelenítve mutatnak be. 4. Az állatok viselkedése Ebbe a kategóriába a 2. és 3. kategóriába nem sorolható, természetes környezetükben vadon élő állatokról készült felvételek nevezhetők, amelyek mozgalmas jeleneteket vagy eseményt, akciókat, érdekes viselkedésformákat esztétikusan megjelenítve mutatnak be. 5. Állatok és környezetük Itt olyan képek nevezhetők, amelyek tájképszerűen mutatják az állatok élőhelyét, és tükrözik az állatok és környezetük szétválaszthatatlan kapcsolatát. Fontos, hogy az állatok a képen felismerhetőek legyenek. Az értékelésben elsősorban a bemutatott szituáció egyedülállósága és a téma esztétikus ábrázolása kap hangsúlyt. 6. Állatok szemtől szemben Ide nevezhetők a vadon élő állatokról természetes környezetükben készített közel- és makro-felvételek, állatportrék, az állatvilág törpéitől az óriásokig. 7. Növények és gombák Ebbe a kategóriába várjuk a vadon élő növényekről és gombákról természetes környezetükben készült felvételeket, melyek kiemelik a bemutatott fajok szépségét, különlegességét – az élőhelyektől a mikrovilágig. 8. Kompozíció, forma és kísérletezés Természeti témák absztrakt megjelenítése, amelyet a zsűri kizárólag esztétikai szempontok alapján bírál el. Ebben a kategóriában teret biztosítunk azoknak a kísérletező alkotóknak, akik természeti témájú képeiket a pályázat többi kategóriájába nem sorolhatják. 9. Tájak Ez a kategória a tájaké. Olyan természetfotókra számítunk, amelyek hűen szemléltetik egy táj szépségét, egyediségét, harmóniáját, illetve vadságát, érintetlenségét. 10. Élet a vízfelszín alatt Ebbe a kategóriába a víz felszíne alatt készült természetfotók nevezését várjuk. 11. Napnyugtától napkeltéig Vadon élő állatok fotóit várjuk természetes környezetükben, amelyek a kategória címében megjelölt Időszakban készültek. A napkeltekor vagy napnyugtakor készült fotók esetében, ha a napkorong a képen látható, annak legalább félig a horizont alatt kell lennie. Fontos szempont, hogy a kép kellően hangsúlyozza a napszak hangulatát. 12. Fekete-fehér természetfotók Ide olyan képeket várunk, amelyek kihasználva a fekete-fehér technika lehetőségeit, hatékonyan emelik ki a témát és a kompozíciót. A kép tartalmának meg kell felelnie – a 8. kategória kivételével – a többi pályázati kategória legalább egyikének. 13. Ifjúsági kategória Ebbe a kategóriába kötetlen témájú természetfotók nevezhetők a felnőtt kategóriákban megfogalmazottak szerint. A pályázati felső korhatár 18 év, azaz ebben a kategóriában azok pályázhatnak, akik 1999. május 1. után születtek. Az életkoruk szerint ifjúsági kategóriába tartozó pályázók saját döntésük alapján nevezhetnek a felnőtt kategóriákban is, de ebben az esetben Ifjúsági kategóriában nem indíthatnak pályamunkákat. 14. Werk (Természetfotósok munka közben) Ebbe a kategóriába olyan fotókat várunk, amelyek érdekes jeleneteket, eseményeket vagy akciókat mutatnak be a természetfotósokról munka közben. A zsűri kiválasztja a kiállításon és a fotóalbumban bemutatásra kerülő legérdekesebb képeket, de ezek díjazására nem kerül sor, és az ide nevezett képek az Év természetfotósa pályázat végeredményének kiszámításában sem vesznek részt. II. Etikai elvárások Minden kategóriában követelmény, hogy az egyes élőlényekről készült felvételek vadon élő példányokat ábrázoljanak természetes környezetükben, azaz a beküldött felvételek természetes körülmények között készüljenek, hiteles mondanivalót tükrözzenek, természetvédelmi és etikai szempontból ne legyenek kifogásolhatóak! A vadon élő állat fogalom azokra az állatokra is vonatkozik, amelyek olyan bekerített területen élnek, ahol jelen van az adott állatfaj természetes ragadozója, vagy az adott területen a vadállomány természetes szaporulatot produkál és rendszeres vadászattal végzik az állományszabályozást. Ennek igazolására a nevezés, mint nyilatkozat szolgál. Amennyiben a zsűrizés során aggály merül fel a pályázatra küldött képekkel kapcsolatban, a kiíró felhívja a szerző figyelmét a felmerült bizonytalanságokra okot adó kérdések megadott határidőre írásban történő tisztázására, és ennek ismeretében a zsűri javaslata alapján dönt az aggályos képek és a pályázó további sorsáról. Ha a megszabott határidőig nem érkezik válasz a pályázótól a feltett kérdésekre, illetve a pályázó nem biztosítja a zsűri számára a felmerült kérdések megnyugtató tisztázását szolgáló felvételi anyagokat, akkor a kiíró kizárja az aggályos képeket a versenyből. Irányadó információk: http://www.naturart.hu/etikai-kodex III. Díjazás A pályázat kiírója és támogatói a felsorolt 1.-12. kategóriákban az első három helyezett fotót díjazzák. A kategóriák díjazottjai és a különdíjakat elnyerő képek szerzői pénz- és/vagy tárgyjutalomban részesülnek. A kiosztásra kerülő díjak összértéke mintegy 1.500.000 Ft. Fődíjak: A pályázat fődíját, hazánk legrangosabb vonatkozó tárgyú szakmai elismerését, Az Év Természetfotósa 2017 kitüntető címet a legkiemelkedőbb kollekciót beküldő egyéni pályázó nyeri el. A díj – az egyéb jutalom mellett – Kiss Jenő makói szobrászművész kisplasztikája. A fődíjat elnyerő pályázó felkérést kap a következő évi Év Természetfotósa pályázat zsűrijébe. Az Év Természetfotósa 2017 fődíj odaítélése: Az értékelésben csak az “Egyéni teljesítmény” jelöléssel ellátott képek vesznek részt. Egyéni teljesítménynek számít az a fotó, ami a pályázó önálló munkájának eredményeképpen jött létre, nem pedig mások által előkészített feltételek mellett, illetve azok felhasználásával. Pontozási rendszer “Az Év természetfotósa 2017” cím odaítéléséhez: Az Év Természetfotója: 5 pont; kategória első díj: 4 pont; kategória második díj: 3 pont; kategória harmadik díj: 2 pont. A pontok összesítése során +1 pontot kap a Tájkép kategóriában 1., 2., és 3. helyezést elért képek, amennyiben az a Kárpát-medencei ökorégióban készültek és + 1 pontot érnek a Zsűri által megítélt különdíjas felvételek is. A fődíj odaítélése az alapján történik, hogy egy adott szerző a pályázaton kiosztott összes pontszám hány százalékával rendelkezik, valamint az összes kiállított kép hány százalékát készítette. A két százalék összege adja a pályázaton elért eredményt. A legmagasabb értéket elérő szerző nyeri el Az Év Természetfotósa díjat. (Az ifjúsági és Werk kategória képei nem vesznek részt a végeredmény számításban.) Az Év Természetfotója 2017 díjat a Zsűri által legjobbnak ítélt kategóriagyőztes felvétel kapja. Az Év Ifjú Természetfotósa 2017 címet az ifjúság kategóriában kollekciójával legeredményesebben szereplő pályázó nyeri. Az Év Búvárfotósa 2017 díjat az a búvár-természetfotós pályázó kapja, aki búvármerülés során készített képeivel a legeredményesebben szerepel a pályázaton. (Búvármerülés: lásd Magyar Búvár Szakszövetség Merülési Szabályzatának definíciója: www.buvar.hu ) A zsűri által odaítélt különdíjak: A pályázatot támogató szponzorok (pld. Magyar Természettudományi Társulat, Magyar Fotóművészek Szövetsége, Természet Világa, TermészetBúvár, Magyar Madártani és Természetvédelmi Egyesület, Sakertours, stb.) által felajánlott különdíjakról a zsűri dönt, az adott támogató által megadott szempontrendszer alapján. A naturArt által adományozott Dr. Tildy Zoltán-díj nyertese a Madarak viselkedése kategóriában legeredményesebben szereplő 24 év alatti pályázó. .A Magyar Természettudományi Társulat különdíját az a hazánk területén készült állatfotó kapja, amely természetes környezetében művészi eszközökkel szemléletesen mutat be egy védett vagy veszélyeztetett állatfajt. A Magyart Fotóművészek Szövetsége különdíját az a felvétel kapja, amely a legjobban ragadja meg a fény-árnyék játékát. Különdíjak, amiket nem a zsűri, hanem a díjfelajánló támogatók választanak ki: Az ifjúsági kategóriában különdíjat kap a legjobb, talajszinthez vagy vízfelszínhez közeli, igen alacsony szögből készült madárfotó. A különdíj egy UBH 35 multifunkciós vízszintezhető gömbfej, adományozója a Uniqball Team. A nyertest a Uniqball képviselője választja ki. A Lenergy Magyarország Kft a pályázatra 100.000Ft-os különdíjat ajánlott fel az általa választott legszebb, Magyarországon készült természetfotó készítője részére. A Multiexpo Kft. különdíjat ajánlott fel az áltata kiválasztott, legjobb festői hatású kép alkotója számára. IV. Elbírálás A pályamunkákat a naturArt Elnöksége által felkért, a természetfotózás gyakorlatában jártas neves szakemberek bírálják el. A Zsűri tagjai: dr. Kalotás Zsolt természetfotós, Az Év természetfotósa 2001 (elnök) Bánkúti András fotóművész, a Digitális Fotó Magazin főszerkesztője Heltai Csaba, a National Geographic Magyarország művészeti vezetője Kármán Balázs fotóművész, Az Év Természetfotósa 1993, 1994, 1996, 2000 Dr. Perényi János természetfotós, a Nimród Fotóklub elnöke Selmeczi Dániel fotóművész, Az Év Természetfotósa 2014, 2016 Vadász Sándor természetfotós, Az Év Természetfotósa 1998 A zsűrizés négy fordulós. A zsűri csak a pályázók által beküldött képeket bírálja, a képek egyéb adatait, jelöléséit nem vizsgálja. (A beküldött RAW file-ok a pályázati feltételek ellenőrzésére szolgálnak.) A zsűri számára a pályázók kiléte nem ismert. A feltöltőrendszer automatikusan egy új azonosítóval látja el a file-okat, így az eredet filenév a zsűri számára nem ismert. A zsűri az összes képet értékeli, és az első fordulóban mintegy 1000 képet választ ki további mérlegelés céljára. A második fordulóban a kiválasztásra esélyes pályaművek száma mintegy 400-ra szűkül, míg a harmadikban a zsűri a kiállításra kerülő kb. 100 képet választja ki. A kategóriák helyezési sorrendjét és a díjakat a zsűri a negyedik fordulóban, zárt ülésen dönti el. A zsűrizés második és harmadik fordulója nyilvános. A nyilvános zsűrizés on-line követhető az interneten, az etf.naturart.hu címen. V. Kifogás, panasz, fellebbezés A zsűri szakmai, valamint a kiíró etikai döntései ellen nem lehet jogorvoslattal élni. A pályázati szabályok megsértésének vélelme esetén a kiírónak címzett, a zsűrizés 2. fordulójának lezárása utáni 5. napig megküldött email-ben kell jelezni a kérdéses kép számát és a kifogásolás indokát. Email cím: etf@naturart.hu A kérdéses kép sorsáról 5 napon belül döntés születik. VI. Pályázati feltételek Felnőtt kategóriában beküldhető pályaművek maximális száma:legfeljebb 25 kép Egy kategóriában beküldhető pályaművek maximális száma: legfeljebb 10 kép Az ifjúsági kategóriában beküldhető pályaművek maximális száma:legfeljebb 10 kép A Werk kategóriába küldött pályaművek nem számítanak bele a 25 képes pályázati korlátba. A pályázatra olyan felvételek nevezhetők, amelyek nem voltak kiállítva a naturArt korábbi pályázatain. A nevezéssel a pályázó nyilatkozik arról, hogy pályaművei minden szempontból megfelelnek jelen pályázati kiírásnak és rendelkezik a kép szerzői jogával, az eredeti módosítatlan kamera file-okkal. Ezeket a második forduló után a pályázatot kiíró bekéri. A pályázó vállalja, hogy ezeket a file-okat a pályázati naptárban megadott határidőig feltölti a pályázati oldalra. Továbbá, a pályázó vállalja, hogy a bekért képek mellé egyidejűleg csatolja a képek technikai adatait, a képek leírását. A kiírók kérésére a szerző vállalja, hogy amennyiben legalább egy pályaműve kiállításra kerül, önéletrajzot és egy nyomdai minőségű portrét küld magáról, a felkérésben részletezett paraméterek alapján. VII. Technikai tudnivalók Mivel a zsűri projektorral vetített digitális pályaműveket értékel, így az eredeti képről készített nagyméretű JPEG formátumú képekkel lehet csak pályázni, amelyeket az etf.naturart.hu honlapra kell feltölteni az alább meghatározott pályázati naptár szerint. Képméret: A beadandó képfile minimális mérete 7 Mpixel lehet úgy, hogy a kép hosszabbik oldala min. 3000 pixel legyen. A képfeldolgozás során nem engedélyezett: – a kép tartalmának megváltoztatását eredményező beavatkozás, – képelemek hozzáadása vagy eltávolítása, – a kép egyes részeinek módosítása, – a képek digitális keretezése, látható felirattal és dátummal való ellátása. A képfeldolgozás során engedélyezett: – a fekete-fehér, illetve infra képpé alakítás, – a digitális félszűrők használata, – több felvétel kamerán belüli vagy utólagos (kamerán kívüli!) egyesítéséből származó HDR és panoráma képek, valamint összeadott képek (pl. csillagászati csillagíves és asztro-tájkép felvételek) beküldése. (Tekintettel az óriási file méretekre az ily módon készített képek eredeti file-jait a kiíró nem a pályázati oldalon, hanem majd egyedileg kéri be az érintett pályázóktól.) – többszörös expozíció, de csak egy adott helyszínen és közel egy időben készített felvételek kamerán belüli egyesítése során létrehozott kép esetén, – az eredeti kép készítése közben keletkezett technikai hibák, például a fényérzékelőre tapadt por, szennyeződés miatt a képen megjelenő foltok eltávolítása. A víz alatti felvételeknél a fentieken kívül megengedett a dóm- vagy síkablakra tapadt szennyeződés és a becsillanások eltávolítása. – lencsehibák (pl. vignettálás, kromatikus aberráció) javítása. A kiíró semmilyen megkötést sem tesz a képarányok tekintetében, de jelzi a pályázók felé, hogy a jobb szállíthatóság érdekében a kiállításra kerülő képek közel azonos méretű, 2:3 arányú kartonokra lesznek nyomtatva. Így az ettől az aránytól eltérő képek esetén a képek tetején-alján fekete csík lesz majd látható. A képfeldolgozás során történő beavatkozások mértékének és természetességének elfogadásáról a zsűri és a kiíró által erre a feladatra kijelöltek döntenek. VIII. Beküldendő anyagok A pályázat első fordulójában a pályaművek nagyfelbontású, sRGB színterű, legjobb minőségben elmentett JPEG képállományát várjuk (Photoshop, jpg-opciók: minőség = 12). A szerzőnek rendelkeznie kell az eredeti, módosítatlan kamerafile-al, amely lehet RAW (nyersfile) vagy JPEG. Utóbbi esetben csak a közvetlenül a kamerából származó JPEG-fájl felel meg a kritériumoknak. DNG formátum csak akkor elfogadható, ha a fényképezőgép eredetileg ilyen kiterjesztéssel készíti a képet. Analóg pályamunkák esetén a szerzőnek rendelkeznie kell a beküldött pályamunka eredeti analóg képhordozójával (dia, negatív). Sikeres szereplés esetén a kiíró a 2. forduló után kéri be a fent részletezett eredeti kamerafájlokat és a képek rendelkezésre álló, legnagyobb felbontású interpolálatlan TIFF-állományát. (Csak tájékoztatásul jelezzük, hogy a kategóriagyőztes képek 55×83 cm-es méretben kerülnek kinyomtatásra. Ilyen méretű képet olyan file-ból lehet szépen kinyomtatni aminek hosszabbik oldala kb. 8000 pixel méretű.) A feltöltő felületen a szerzőnek lehetősége van nyilatkozni arról, hogy sikeres 3.fordulós szereplés után engedélyezi-e képének korrekcióját a jobb kiállítási minőség elérése érdekében, vagy sem. A pályázatra beadott digitális képnek tartalmaznia kell a rendelkezésre álló valamennyi EXIF adatot. A fájlok átnevezését a feltöltő szoftver automatikusan elvégzi, így a zsűri nem látja az eredeti file neveket, a pályaművek elbírálása a szerzők ismerete nélkül, anonim módon történik. Nevezési lap: A pályázaton az etf.naturart.hu weboldalon (regisztráció során) kitöltött nevezési lappal lehet részt venni. Egy pályázó csak egy nevezési lappal pályázhat! A nevezés elküldésével a pályázó nyilatkozik arról, hogy a pályázati feltételeket elfogadja, továbbá, hogy beküldött képei minden tekintetben megfelelnek a kiírásban szereplő feltételeknek. Nevezési díj: A nevezési díj pályázóként 5.000,- Ft, amit átutalással, a pályázati honlapon keresztül bankkártyával, vagy rózsaszín postai csekken kell a naturArt – Magyar Természetfotósok Szövetsége részére az UniCredit Bank Hungary Zrt., vezetett 10918001-00000031-04710000 számlaszámra befizetni. Érvényesnek az a nevezés tekinthető, amelynél a nevezési díj 2017. május 26 16 óráig megérkezik a fenti számú számlára. Csak a befizetés visszaigazolása után adódik lehetőség véglegesíteni (lezárni) a pályázatot. Díjkedvezmény: naturArt tagoknak, nyugdíjasoknak és az ifjúsági kategória pályázói számára a nevezési díj 2.500,- Ft. FONTOS! Az utaláson a megjegyzés rovatba kérjük feltüntetni a pályázó (és nem a számlatulajdonos!) nevét és a nevezés során kapott 4 jegyű kódot (pl. Minta János 1234) Kapcsolat: A pályázat részleteiről az etf.naturart.hu és a facebook.com/naturart.hu honlapokon tájékozódhat, esetleges kérdéseit – a honlapon található gyakori kérdések és válaszok (GYIK) elolvasása után – az etf@naturart.hu címre küldve teheti fel. A zsűri döntése után a második fordulón túljutott és erről értesített pályázótól bekért nyers fájlokat a pályázati oldalra lehet majd feltölteni. Analóg pályázat esetén a pályázati anyagokat lezárt csomagban kérjük eljuttatni postán vagy személyesen az alábbi címre. A zárt csomagra kérjük ráírni naturArt – Az Év Természetfotósa 2016. A borítékra a nevezés során kapott 4 jegyű kódot kérjük ráírni. Pályázati cím: Analóg pályázat esetén, postán: Magyar Természetfotósok Szövetsége (naturArt), 2081 Piliscsaba, Szent László király út 22. (A kiíró a postai kézbesítés során bekövetkezett károkért felelősséget nem vállal!) A pályázat részleteiről az etf.naturart.hu és a facebook.com/naturart.hu honlapokon tájékozódhat, esetleges kérdéseit – a honlapon található gyakori kérdések és válaszok (GYIK) elolvasása után – az etf@naturart.hu címre küldve teheti fel. IX. Pályázati naptár Feltöltés indítása: 2017. május 11. 12.00 óra Nevezési díj megérkezése a naturArt számlára: legkésőbb 2017. május 26. 16.00 óra Feltöltés vége: 2017. május 29.12.00 óra. Zsűrizés 1. forduló: 2017. május 29 – június 9. A legjobb ~ 1000 kép kiválasztása, nem nyilvános. Zsűrizés 2. forduló: 2017. június 10. Nyilvános, élő internetes közvetítéssel. A kb. 1000-es képanyag ~ 400 db-ra szűkítése. Nagyfelbontású képek, illetve eredeti analóg képhordozók bekérése: 2017. június 11. Nagyfelbontású képek, illetve eredeti analóg képhordozók beérkezésének határideje:2017. június 16 10.00 óra Technikai ellenőrzés vége: 2017. június 22. Zsűrizés 3. forduló: 2017. június 24. Nyilvános élő internetes közvetítés a legjobb kb. 100 kép kiválasztásáig. Zsűrizés 4. forduló: 2017. június 24. Zártkörű, nem nyilvános. A díjazott képek kiválasztása. 2017. július 3-14. között a sikeresen szerepelt kb. 100 fotó szerzőjének kiértesítése, képaláírások egyeztetése. A helyezések és díjazottak kiíró általi bejelentésére a díjkiosztón kerül sor. A kiállítás megnyitása, díjkiosztó: 2017. november 7. A kiállítás megtekinthető: 2017. december 31.-ig A kiállítás ünnepélyes megnyitója és díjkiosztója a Magyar Természettudományi Múzeumban (1083 Budapest, Ludovika tér 2-6) 2017. november 7-én 17.00 órakor lesz. A naturArt – Az Év Természetfotósa 2017 fotópályázat kiállításának megnyitójával egybekötött díjátadóra minden pályázó nyomtatott meghívót kap és értesítést is küld a kiíró a pályázó nevezési lapján megadott email címre. A díjazottakat a kiíró külön értesíti és kéri, hogy személyesen vegyenek részt a díjátadó ünnepségen. A pályázás menete: 1. Regisztráció az etf.naturart.hu honlapon, jelentkezési lap kitöltése. 2. A honlapon a regisztráció után a rendszerben megjelenik a négyjegyű kódszám, amit a pályázónak a továbbiakban használnia kell. 3. Nagyméretű JPEG képek feltöltése (technikai követelményeket lásd a Pályázati feltételek és Technikai tudnivalók, határidőket a Pályázati naptár szerint.) 4. A nevezési díj átutalása. 5. Pályázat lezárása. 6. A kiíró a 2. fordulóból továbbjutott mintegy 400 kép szerzőitől bekéri a nagy felbontású, eredeti RAW, illetve a képek rendelkezésre álló legnagyobb felbontású interpolálatlan TIFF állományát. X. Szerzői jogok A pályázaton résztvevők nevezésükkel egyidejűleg hozzájárulnak képeik kiállítási katalógusban, vagy az azt helyettesítő albumban és a kiállítást propagáló minden egyéb elektronikus és nyomtatott publikációkban, a kiíró és a szponzorok közötti szerződésben felsorolt kiadványokban, valamint a zsűrizés internetes közvetítése során és a pályázat archívumában való térítésmentes megjelenéséhez. Terveink szerint az elmúlt évekhez hasonlóan, a tervek szerint, a kiállításra kiválasztott képek anyagából Az év természetfotói Magyarország 2017 címmel album jelenik meg. Az albumból a kiállításra kiválasztott képek szerzői 1-1 tiszteletpéldányt kapnak. A pályázat kiállításához készített papírképek (1-1 darab nagyítás) a vándorkiállítás után a kiíró tulajdonába kerülnek. A kiíró és a támogatók fenntartják maguknak a jogot, hogy a pályázat zsűrizésével egyidejűleg egyéb kiadványaikhoz képeket válogassanak. E képek felhasználására a naturArt és a támogatók között szerződések alapján, a szerzőkkel való egyeztetés után, megfelelő honorárium ellenében kerül sor. A kiíró a beküldött képeket a kizárólag a pályázat promóciója céljából térítés nélkül felhasználhatja nyomtatott és elektronikus formában, a szerző feltüntetésével (ahol ez technikailag lehetséges). A kiíró fenntartja a jogot a változtatásra! A pályázattal kapcsolatos információk megtalálható a www.naturart.hu honlapon és a facebook.com/naturart.hu oldalon. Támogatók: A kiállítás megnyitásáig a pályázat támogatóinak köre folyamatosan bővül. A Az Év Természetfotósa 2017 bejegyzés először a Fotópályázat figyelő jelent meg.
Elérhetőek az alvállalkozói nyilatkozat sablonok TOP és VEKOP felhívások kedvezményezettjei számára
Értesítjük a TOP és VEKOP felhívások kedvezményezettjeit, hogy közzétételre kerültek az Alvállalkozói nyilatkozat sablonok, melyek alkalmazása a kifizetési igénylések benyújtásához elengedhetetlenek.
Négy évszak Somogyországban fotópályázat
A Somogy Megyei Önkormányzat fotópályázatot hirdet Somogy megye valamennyi lakosa számára ,,Négy évszak Somogyországban címmel. A fotópályázat célja: Somogyország épített és természetes környezeti, kulturális értékeinek, eseményeinek, rendezvényeinek, hagyományainak, maradandó értékeinek, a somogyi emberek mindennapjainak bemutatása, megörökítése minimum 5 darab egyedi, korábban nem publikált fotóban a négy évszakra vonatkozóan oly módon, ahogy azt / azokat a somogyi polgárok látják. A Somogy Megyei Önkormányzat Közgyűlése az alábbi gondolatok mentén kívánja a téma képi megfogalmazására inspirálni a résztvevőket: érzelmek, hangulatok, személyes kötődés megfogalmazása a téma kapcsán évszaki, napszaki jellemzők bemutatása a képeken szabadon megválasztott színvilág Képfile technikai feltételei: File-típus: JPEG, a legmagasabb képminőséggel elmentve Méret: hosszabbik oldal, fekvő kép esetén minimum 1400 pixel, álló kép esetén minimum 1000 pixel Minimális eredeti méret: 2592 x 1944 pixel (5 Mpixel) A pályázaton legalább 5 megapixel (2562×1936) felbontású eredeti képpel lehet részt venni. A képekről, melyek kiállításra kiválasztásra kerülnek külön értesítés után nagyfelbontású változatot szükséges rendelkezésre bocsátani. A megadott paraméterektől eltérő digitális anyagokat nem áll módunkban elfogadni. A pályázó adatait nevezéskor a regisztrációs lapon, a képekhez tartozó képcímet és képaláírást a képek rendelkezésre bocsátásakor adják meg. Pályázó tudomásul veszi, hogy a bekért nagyfelbontású képek előhívandók, és a kiválasztottak kiállításra kerülnek, az ehhez való térítésmentes hozzájárulási nyilatkozat megadása kötelező. A Somogy Megyei Önkormányzat kifejezetten olyan pályamunkákat vár, amelyek a 2018. évi Megyehét ünnepi fotókiállításán bemutatásra alkalmasak. A művek ilyen jellegű térítésmentes felhasználásához a pályázó a pályázat benyújtásával hozzájárul, melyről a pályamű nyertessége esetén hozzájáruló nyilatkozatot szükséges aláírni. A pályaművek kizárólag digitális formában, a fotopalyazat.somogy@gmail.com e-mail címen, drive-ban megosztva, illetve CD / DVD-re írva pályázati regisztráció után személyesen vagy postai úton, de legkorábban 2017. szeptember 18-tól nyújthatók be. A pályázati regisztráció a www.som-onkorm.hu oldalról letölthető fotópályázati regisztrációs lap fotopalyazat.somogy@gmail.com e-mail címre történő megküldésével illetve postai úton történik. A pályázó a regisztrációval hozzájárul személyes adatai rögzítéséhez és a pályázatban szereplő feltételek szerinti kezeléséhez, továbbá nevének a pályázattal kapcsolatos nyilvánosságra hozatalához. Mindenki csak a saját maga által készített fotókkal pályázhat. Egy pályázó kizárólag az egyedi fotó esetében minimum 5 különálló fotót adhat be. A pályázat végső beküldési határideje: 2017. október 31. 16 óra A pályaműveket szakmai zsűri értékeli: A zsűri döntése alapján az első helyezett 100 000 Ft, a második 75 000 Ft, míg a harmadik 50 000 Ft értékű fotóutalványt nyer, illetve az arra érdemes pályaművet/pályaműveket a 2018. évi Megyehét ünnepi kiállítására választja ki. Emellett a Somogy Megyei Önkormányzat facebook oldalán (https://www.facebook.com/Somogy-Megyei-%C3%96nkorm%C3%A1nyzat-231754952831/) lehetőséget biztosít közönségszavazásra is. A 2017. november 10-től november 30-ig közzétett pályamunkák közül a megosztásokkal együttesen legtöbb lájkot szerző fotó kapja a közönségdíjat. Pályázati naptár: Pályázat meghirdetése: 2016. december 01. Regisztráció: 2016. december 01-től folyamatos Fotózás: 2014. január 1. - 2017. október 31. között készült fotókkal lehet pályázni Beadás: 2017. szeptember 18. 14 órától - 2017. október 31. 16 óráig A zsűrizés időpontja: 2017. november 24. A pályázók értesítése: 2017. december 20. Ünnepélyes kiállítások megnyitója: 2018. január 09. (külön értesítés szerint a helyszín megadásával) A pályázat hivatalos oldala A Négy évszak Somogyországban fotópályázat bejegyzés először a Fotópályázat figyelő jelent meg.
CEWE „OUR WORLD IS BEAUTIFUL - GYÖNYÖRŰ VILÁGUNK” nemzetközi fotópályázat
Végtelenül sok megörökítésre érdemes téma rejlik világszerte...
Minden egyes nap izgalmas pillanatokat tartogat. Felfedezünk részleteket, vagy ámulatba ejt minket a világmindenség. Földünk bőségesen kínál lenyűgöző témákat fényképezéshez. Mutassa meg, milyennek látja Ön a világ szépségét!
A pályázatok benyújtásának határideje: 2016.09.20 – 2017.06.30.
A pályázat honlapja: http://palyazat.fotokonyv.hu/beautiful-world-2016
A főnyeremény a CEWE Photo Award díj, valamint egy Ön által választott utazás, és egy fotós felszerelés egyenként 5000 euró értékben, továbbá 1500 euró összértékű CEWE-fotótermék.
A további kategóriák győztesei szintén egyenként 1500 euró értékű CEWE-fotóterméket és 3500 euró értékű fotós felszerelést kapnak ajándékba.
A 7-20. helyezetteket 1000 euró értékű fotós felszereléssel, és egyenként 1000 euró értékű CEWE-fotótermékekre szóló utalvánnyal díjazzuk.
A 21-1000. díjak nyerteseit pedig a helyezésének megfelelő értékű CEWE-fotótermékekre szóló utalvánnyal jutalmazzuk.
A pályázat célja a világ szépségének bemutatása a fotósok szemszögéből.
A nyertes fotók kiválasztásáról egy zsűri dönt.
A CEWE 1000 értékes nyereménnyel díjazza a nyerteseket. A győztes fotók a pályázati honlap (http://palyazat.fotokonyv.hu/beautiful-world-2016) „Nyertesek” menüpontja alatt kerülnek bemutatásra.
Minden díjazottat írásban értesítünk (e-mailben vagy levélben).
A résztvevők legfeljebb 25, saját maguk által készített digitális fényképpel pályázhatnak, amelyek felett teljes szerzői és felhasználási joggal rendelkeznek, és amelyek témája nem ellenkezik sem a származási ország, sem az Európai Unió jogi rendelkezéseivel, sem a képen ábrázolt személyek személyiségi jogaival.
A fotókat 2017. június 30-ig lehet feltölteni a következő hat kategóriában: „Sport”, „Emberek”, „Tájak”, „Épületek”, „Közlekedés és infrastruktúra”, valamint „Természet”.
Pályázni kizárólag online úton, a pályázat holnapjain keresztül lehet: http://palyazat.fotokonyv.hu/beautiful-world-2016/register A levélben vagy egyéb úton benyújtott munkákat nincs módunkban figyelembe venni.
A 1-6. helyezéseket leszámítva a kategóriák csupán a benyújtott fotók tematikai rendezését és ellenőrzését szolgálják a zsűrizés során. Ennek megfelelően a 7-1000. helyezett nyertes fotók tematikai eloszlása véletlenszerű. A pályázók a feltöltött fényképeket, valamint a képek adatait és leírását személyes felhasználói fiókjukon keresztül kezelhetik.
A feltölthető képek felbontása minimum 1240 x 768 pixel, fájlmérete pedig maximum 22 megabyte (MB). A képek kizárólag JPEG-formátumban tölthetőek fel. Ezen túlmenően a pályázóknak rendelkezniük kell a feltöltött képek eredeti méretű változatával is, melyet a szervező a pályázóktól adott esetben kiállításokon és nyomtatott médiumban való megjelentetés céljából a lejjebb foglalt marketingtevékenységek keretében elkérhet.
A pályázat szervezője fenntartja magának a jogot, hogy a témakiírástól jelentős mértékben eltérő képállományokat törölje. A képek törléséről külön értesítést nem küldünk, továbbá a pályázat szervezője fenntartja magának a jogot, hogy bármikor és előzetes bejelentés nélkül módosítsa vagy kiegészítse az általa rendelkezésre bocsátott tartalmakat, akkor is, ha ez befolyásolja a pályázat részvételi feltételeit.
A versenyen való részvétellel a Résztvevő a feltöltött képek fölötti – és alábbiakban meghatározott – felhasználási jogai tekintetében a Szervezőnek határozatlan időre szóló, ingyenes használati és hasznosítási engedélyt ad.
Szervező jogosult közzétenni, sokszorosítani, szétosztani vagy más formában felhasználni a fényképeket az egész világon, bármely médiában, bármilyen célra, bármilyen formában, bármely metódussal vagy eszközzel, amelyet eddig ismerünk vagy ezután fognak felfedezni.
Az engedélyezett felhasználási jogok, korlátozás nélkül az alábbiakat tartalmazzák:
a. kiállításokon való bemutatás,
b. Interneten és szociális médiákban való bemutatás,
c. harmadik fél által történő, sajtón keresztül történő publikáció
d. CEWE fotópályázati eredmények publikálása során.
Szélesebb kereskedelmi célra történő felhasználás esetén a szerzővel való egyedi megállapodás szükséges.
A fotópályázaton történő részvétellel a Résztvevő megerősíti, hogy ő a feltöltött fotók készítője, és így korlátlan jogokkal bír a fotók használatát illetően. Résztvevő felelősséget vállal továbbá, hogy a feltöltött fotókkal kapcsolatban harmadik személy semmilyen jogokkal nem rendelkezik, különös tekintettel arra, hogy minden, a képen ábrázolt személy tudatában van és egyetért a fent megnevezett használati formákkal, és ezek nem sértik harmadik felek szerzői jogait. Bármely, harmadik fél által támasztott követelésért a pályázó felel, azért Szervező nem vonható felelősségre.
A CEWE alkalmazásában álló és más, a fotópályázat koncepciójának kidolgozásában és megvalósításában közreműködő személyek ki vannak zárva a részvételből.
A pályázó egyetért azzal, hogy a neve szerzőként legyen feltüntetve és biztosítja a Szervezőket arról, hogy a feltöltött fájlok tartalma nem sérti az érvényes tilalmi rendelkezéseket, különös tekintettel a gyermekpornográfia terjesztésére vonatkozó tilalmat. A közzététel feltételei alapján a fotók közzétételéért nem jár sem honorárium, sem egyéb díjazás.
A résztvevő bármikor visszavonhatja fotóit a pályázatból az érintett fotó törlésével a személyes felhasználói fiókon keresztül. Kivételt képeznek azok a fotók, melyek a zsűrizést követően már felkerültek a „Nyertesek” honlapra.
A fotók feltöltésével a résztvevő elfogadja a Részvételi feltételeket.
Az iOS rendszeren futó CEWE Photo Contest applikáció használatára vonatkozó felelősséget kizáró nyilatkozat: Megjegyzendő, hogy az Apple Inc. nem vesz részt a pályázat lebonyolításában, illetve szponzorálásában. A pályázat nyereményei között nem szerepelnek az Apple Inc. termékei. Továbbá az Apple Inc. semmilyen felelősséget nem visel az applikációért vagy annak használatáért.
A Németországban 1961-ben alapított CEWE csoport 24 európai országban jelen lévő, piacvezető, fotókidolgozással, fotókönyvekkel, fényképes ajándékokkal és digitális nyomdai szolgáltatásokkal foglalkozó vállalat, amely mintegy 3200 munkatársat foglalkoztat. 2015-ben a CEWE 2,37 milliárd fotót, valamint mintegy 6 millió CEWE FOTÓKÖNYVET szállított ki többek között mintegy 30 000 partnerüzletén keresztül, amelynek köszönhetően a konszolidált éves árbevétele elérte az 550 millió eurót.
A CEWE Magyarország a vállalat 11 európai kiemelt fotó és digitális nyomdai központjának egyike, amely hazánkból látja el a környező román, szerb, horvát és szlovén piacot is. A cég 2000 négyzetméteres telephelyén mintegy 60 alkalmazottat foglalkoztat, éves forgalma 2 milliárd forint. A fotókidolgozásban, valamint fotókönyv gyártásban Magyarországon is piacvezető CEWE a legújabb technikai eszközöket és fejlesztéseket felhasználva, ma már nagyobb részt online platformokon keresztül szolgálja ki ügyfeleit, valamint digitális nyomdai ágazattal is rendelkezik.
Kinder+SPORT program pályázati felhívás a 2016/2017-es tanévre
Kinder+SPORT program pályázati kiírása
Kinder+SPORT program a 2016/2017-es tanévben
•	a jelentkezést megelőzően 2016. október 4. és 2016. november 13. között, a testnevelés órán kívül megtartanak egy szabadon választott sorversenyekből álló, minimum 45 perces Kinder+SPORT sportfoglalkozást a 2., 3., 4. évfolyam tanulóinak, és a sportfoglalkozásról fél oldalas (A/4-es oldal, minimum 1000 karakter) beszámolót írnak, valamint minimum 3 db fotóval dokumentálják;
•	4 fő 2. osztályos tanuló, akik 2008-2009-ben születtek: 2 fiú – 2 lány
•	4 fő 3. osztályos tanuló, akik 2007-2008-ban születtek: 2 fiú – 2 lány
•	4 fő 4. osztályos tanuló, akik 2006-2007-ben születtek: 2 fiú – 2 lány
•	a programba bekerülés esetén vállalják, hogy részt vesznek a 2016/2017-es tanév során a Kinder+SPORT program aktivitásain:
Jelentkezési határidő: 2016. november 13.
Nem jártál még bíróságon? Itt az ideje! Az Országos Bírósági Hivatal elnöke ,,Fókuszban a bíróság címmel pályázatot hirdet amatőr fotográfusok részére. A pályázat nyílt, amelyen - a pályázati feltételek elfogadása mellett – bárki részt vehet. Innen letölthető a pályázati felhívás, a regisztrációs lap és a pályázói nyilatkozat. PÁLYÁZATI HATÁRIDŐ 2016. november 8., kedd, 12 óra PÁLYÁZAT BENYÚJTÁSÁNAK HELYE Országos Bírósági Hivatal Kommunikációs Osztály 1055 Budapest, Szalay utca 16. PÁLYÁZATI KATEGÓRIÁK 1. ,,Jót s jól! Ebben áll a nagy titok. (Kazinczy Ferenc) Ügyfélközpontú bíróság (ügyfélcentrumok, ügyfél-tájékoztatók bíróságokon, gyermekmeghallgató szobák, panasznapok stb.) 2. ,,A jognak asztalánál Tárgyalóterem, tárgyalótermi berendezések 3. ,,Ilyen gazdagok vagyunk Bírósági műkincsek (egyedi bútorok, festmények, tárgyi emlékek) DÍJAZÁS Az egyes kategóriák nyerteseinek díja: 200.000 Ft OBH elnöki különdíj: 25.000 Ft Bíráló Bizottság különdíj: 25.000 Ft Közönségdíj: nettó 50.000 Ft (Az OBH közösségi oldalán lehet szavazni a fotókra) A PÁLYÁZÓK KÖRE amatőr fotográfusok a pályázat nyílt, amelyen - a pályázati feltételek elfogadása mellett – bárki részt vehet. PÁLYÁZAT BENYÚJTÁSÁNAK MÓDJA jelentkezési lap kitöltése pályázati nyilatkozat kitöltése a pályázók összesen 5 db pályaművel pályázhatnak. pályázatok benyújtása DVD-n vagy CD-n kétféle formátumban: 1. A kép hosszú fele minimum 1024 képpont, maximum 1280 képpont legyen, RGB színmódban. A file maximum 10 megabájt méretű és JPEG formátumú lehet, valamint 2. A kép hosszú fele minimum 4000 képpont (12 megapixel), a kép CMYK színmódban és 300 dpi felbontásban, digitális JPEG vagy TIF formátumban legyen. 3. Szkennelt fotó esetében a hosszabbik oldal érje el az 50 cm)t, 360 dpi felbontás mellett. a fájlok megnevezése: 1. KATEGÓRIS_NÉV_CÍM Pl.: KAT1_Minta_János_Képcím, KAT1_Minta_János_Képcím_kicsi (a kis felbontású képek esetében) A BÍRÓSÁGI ÉPÜLETEKBE VALÓ BELÉPÉSRŐL Az Országos Bírósági Hivatal hivatalos úton tájékoztatta a bíróságok elnökeit a fotópályázattal kapcsolatban, azonban a bíróságra valóbelépést megelőzően, a bírósági épületbe való belépés feltételeiről szíveskedjenek egyeztetni az illetékes sajtóosztállyal (telefonon vagy e-mailben). A bíróságok sajtószóvivőinek elérhetősége itt megtekinthető. SZERZŐI JOGOK A Pályázó a pályázati nyilatkozat kitöltésével a beküldött alkotás szerzői vagyoni jogairól az Országos Bírósági Hivatal javára lemond, a felhasználás jogát az Országos Bírósági Hivatalra ruházza át. A pályázó hozzájárul, hogy beküldött alkotásait az Országos Bírósági Hivatal a bíróságok épületein belül kiállítsa, interneten és intraneten, valamint saját kiadványaiban közzétegye, illetve bármilyen más módon felhasználja. A Pályázó a pályázati nyilatkozat kitöltésével kijelenti, hogy a művén esetlegesen szereplő személyeknek a kép elkészítésével kapcsolatos engedélyével a Ptk. 2:48.§ (1) bek. szerint rendelkezik. A Bíráló Bizottság a pályázatból kizárja mindazokat, akik a pályázati feltételeknek nem felelnek meg, illetve a formai és technikai követelményeket nem, vagy hiányosan teljesítik. Nem nevezhetők közízlést sértő képek. A pályázat kiírója a pályázati kiírást bármikor visszavonhatja, és a bíráló bizottság döntése alapján eredménytelennek nyilváníthatja. TOVÁBBI INFORMÁCIÓ A pályázattal kapcsolatos további kérdéseivel a sajtoszoba@obh.birosag.hu e-mail címen tud érdeklődni. A pályázat hivatalos oldala A Fókuszban a bíróság fotópályázat bejegyzés először a Fotópályázat figyelő jelent meg.
Az Actioncoach Magyarország pályázatot hirdet hazai civil szervezetek részére. 10 szervezet nyer 5 hónapon keresztül zajló heti rendszerességű ingyenes coaching szolgáltatást és további 10 szervezet vezetője vehet részt öt alkalomból álló csoportos coaching-programban. Feltételek: A jelentkezési űrlap és elfogadó nyilatkozat kitöltése és a meghirdető részére történő visszaküldése.
Keressük a Szent Márton Év legszebb művét
Ha te már tudod mi az, akkor itt az idő, hogy ezt másoknak is megmutasd: alkoss, pályázz és nyerj!
- Szent Márton legendája
- Márton napi szokások
Művészeti ág, amiben pályázhatsz: BÁRMILYEN KÉPZŐMŰVÉSZETI ÁG (Festészet, Szobrászat, Éremművészet, Grafika, Médiaművészet, Intermédia), nincs megkötés.
A pályázatra akkor jelentkezhetsz, ha képzőművészeti intézmény hallgatója vagy és tanulmányaidat még nem fejezted be. Pályázatodat készítheted egyedül, vagy osztálytársaid, tanáraid segítségével közösen.
• I. díj 100 000 forint + 6 palack Bock Szent Márton Bora
• II. díj 50 000 forint + 3 palack Bock Szent Márton Bora
• III. díj 30 000 forint + 3 palack Bock Szent Márton Bora
• Közönségdíj: Két felejthetetlen nap két fő részére a négycsillagos Bock Hotel Ermitage****-ban.
• A díjazottakon kívül minden nevezőnek jár: 1 palack Bock Szent Márton Bora
KIÁLLÍTÁSI LEHETŐSÉG A BOCK PINCÉBEN
A legjobb pályaművek kiállítási lehetőséget kapnak 2016. szeptember 30. és december 15. között a villányi Bock Pincében. Természetesen az alkotó neve, a mű címe és a képzőművészeti intézmény nevének feltűntetésével.
A kiállított pályaművek jótékonysági árverésen vesznek részt, méghozzá nem kisebb eseményen, mint a Bock Pince Szent Márton Napi Újborünnepén, 2016. november 11-én.
Az árverésen befolyt összeget teljes egészében a Máltai Szeretetszolgálat Pécsi Csoportjának ajánljuk fel.
Az alkotások leendő tulajdonosai 2016. december 15. után vihetik haza a műveiket.
A pályázat előzetes regisztrációhoz kötött. Amennyiben pályázni szeretnél, úgy kérlek, jelezd részvételi szándékodat a regisztracio@bock.hu e-mail címen, legkésőbb 2016. június 30-ig. Ezzel megkönnyíted a kapcsolattartást és folyamatosan tájékoztatni tudunk minden hasznos pályázati információról. A regisztráció egy regisztrációs nyilatkozattal lesz teljes, amit itt tudsz letöltetni>>>
A fent megjelölt előzetes regisztrációt követően a kész pályázatokról készült fotót (jpg formátumban), videót (avi formátumban) küldjétek el a regisztracio@bock.hu e-mail címre 2016. augusztus 31. 23:59-ig. A maximális fájl méret 5 Mbyte. (Nagyobb fájlméret esetén javasoljuk fájlküldő oldalak használatát pl. mammutmail.hu, wetransfer.com, google drive stb)
• Bock József Bock Pince Kft. tulajdonosa,
• Kovács Ferenc festőművész,
• Darnai Ágoston, a Római Katolikus Egyház villányi plébánosa
A pályázókat e-mailen értesítjük az eredményről.
A zsűri által kiválasztott legjobb pályaművek lehetőséget kapnak egy két és fél hónapos állandó kiállításra a villányi Bock Pincében. A pályaművek helyszínre szállításáról az alkotóknak kell gondoskodni.
A négy díjazott külön megívást kap a 2016. november 11-én megrendezésre kerülő Szent Márton Napi Újborünnepre, ahol a zsűri és a közönség által kiválasztott pályaművek alkotói személyesen vehetik át jutalmukat.
- regisztracio@bock.hu
Jó munkát és sok sikert kíván a pályázat kiírója: a Bock Panzió Kft.
Tiéd a Margitsziget! - Fotópályázat
A Szabad Tér Színház pályázata amatőr, pályakezdő és profi fotósok részére. Vedd elő egy évnél nem régebbi, jól sikerült képed vagy készítsd el egyedi fotódat, amely sajátosan mutatja meg Budapest legszebb közparkjának romantikus hangulatát! A legjobb pályaművek csoportos kiállításon kerülnek bemutatásra a Margitszigeti Víztorony Visual Art galériájában, az első három helyezett pénzjutalomban és bővített kiállítási lehetőségben részesül. A pályázat témája: az ezerarcú fővárosunk zöld szíveként emlegetett Margitsziget romantikájának felfedezése és bemutatása. A pályázat célja, hogy minél több tehetséges - akár kezdő, akár már hivatásosan működő - fotográfust ismertessen meg a kiemelt, nyári turistaidőszakban Margitszigetre látogató nagyközönséggel. A beérkezett legjobb pályaművekből kiállítás nyílik, amelynek helyszíne a 105 éves műemlék Víztorony Visual Art galériája. A tervezett kiállítás igazi közösségi esemény lehet, melynek során mind az alkotók között, mind pedig a látogatók számára lehetőség nyílik a kulturális eszmecserére. A személyes ihletettségű fotók lenyomatai annak, ahogyan ma Budapestet látjuk. Az elkészült és a kiállításra kiválasztott fotók által létrejövő fiktív közösségi tér érzékenységünket dokumentálja, keresztmetszetét adva a múlt és a jelen, történelmi örökségünk és technicizált valóságunk találkozásának. A pályázat benyújtásának feltételei: Pályázatot benyújthat minden amatőr vagy profi fotós, nagykorú (1998. május 31. előtt született) magánszemély. Egy pályázó több pályaművel is pályázhat, de legfeljebb öttel. Pályázat tartalma: A pályázati kritériumoknak megfelelő, fotókredittel ellátott pályamű. A pályamű mellé csatolandó egy maximum 6-8 mondatos, eddigi (szakmai) tevékenységet összefoglaló bemutatkozás (Word vagy PDF formátumban). Pályázati adatlap hiánytalanul kitöltve, aláírva. A pályázat benyújtásának határideje és módja: Határidő: 2016. május 31. éjfél A pályázatokat elektronikus úton a palyazat@szabadter.hu címre kell benyújtani a kijelölt határidőig. Hiánypótlásra a kijelölt határidőn belül van lehetőség. A határidőn túl beérkező vagy hiányos pályázatokat, valamint a kritériumoknak nem megfelelő fotót a Szervezőknek nem áll módjukban elfogadni. A pályaművek kritériumai: A hosszabbik oldal mérete maximum 3500 pixel lehet. JPG, PNG formátum, lehetőleg a legjobb minőség. Maximális méret 3 megabyte lehet. A kiállításra kiválasztott fotókat a Szervezők később bekérhetik más formátumban is: nyomtatott kiállításhoz TIFF-ben, CMYK színrendszerben, vetített megjelenéshez JPG-ben, RGB színrendszerben. A pályázatra beküldendő kép bármilyen készülékkel készülhet (kompakt, DSLR, mobil stb.), de fontos, hogy felbontása minimum 1 MB legyen. A fotó nem készülhetett egy évnél régebben, vagyis 2015 májusa előtt. A fotó nem került publikálásra semmilyen nyilvános fórumon, nem szerepelt más pályázaton, médiában. (Kivételt képez a készítő saját weboldala és közösségi médiafelületei.) A fotó lehet fekete-fehér vagy színes. Képszerkesztő program és szűrő használata megengedett, amennyiben az a fotókreditben jelezve van. A fotókredit tartalmazza: fotó címe, mikor és hol készült a kép, készítőjének teljes nevét, milyen típusú készülékkel készült, használt-e képszerkesztő programot és/vagy szűrőt (amennyiben igen, mit). A pályaműveken felismerhetőnek kell lennie a Margitsziget valamely helyszínének vagy jellegzetességének, sajátosságának. Szakmai zsűri: A szakmai zsűri által kiválasztott legjobb pályaművekből csoportos kiállítás nyílik, amely 2016. június 10. és szeptember 30. között lesz megtekinthető a Víztorony 2. emeleti galériájában, vetített formában. A zsűri a beküldött műveket értékeli, nem az alkotókat, így egy pályázótól több fotó is szerepelhet a válogatásban. A kiválasztott művek közül hirdeti ki a zsűri az első három helyezettet, akik pénzjutalomban részesülnek, továbbá egy különtermi kamara-kiállítási lehetőséget kapnak (l. lejjebb). Díjak: A szakmai zsűri által kiválogatott legjobb fotók bekerülnek a Margitszigeti Víztorony Visual Art galériájában megrendezésre kerülő digitális (vetített) kiállítás anyagába. A válogatott fotók közül 1-3. helyezést is kiosztanak, melynek díjai: helyezés: 50.000 Ft helyezés: 30.000 Ft helyezés: 20.000 Ft A díjazottak képei print formátumban kerülnek kiállításra a Víztorony-udvar különtermében, valamint lehetőséget kapnak, hogy további négy munkájukat is bemutassák a tárlaton. A Szabad Tér Színház az első három helyezett képeit saját felületein is promotálja 2016 nyarán. A díjak 2016. június 10-én, a kiállítás hivatalos megnyitó ünnepségén kerülnek átadásra. A pályázat elbírálása: A pályázatra amatőr és profi fotósok is jelentkezhetnek, azonban az elbírálás során közös megítélés alá esnek, a pályáztatás során a kiírók nem határoznak meg külön kategóriákat. A beérkezett pályázatokat a kijelölt, később nyilvánosságra hozott, 5 főből álló zsűri bírálja el legkésőbb 2016. június 5-ig. A pályázat eredményéről e-mailben értesítik a pályázókat. Felhasználási feltételek: A kiállításra kiválasztott fotók alkotójával a Szabad Tér Színház Felhasználási szerződést köt, amelynek értelmében a pályázó a pályázati anyag leadásával hozzájárul ahhoz, hogy a színház a fotókat szabadon felhasználhatja. A Szabad Tér Színház fenntartja magának a jogot arra, hogy a beküldött képeket weblapján, Facebook és Instagram oldalán, a pályázattal kapcsolatban kiadott sajtóközleményben, egyéb anyagokban megjelenítse. A nyilatkozat aláírásával minden pályázó kifejezetten úgy nyilatkozik, hogy az általa benyújtott pályamunkák tekintetében nem tart igényt az ebből eredő jogokra, sem kötelezettségekre vagy szerzői jogdíjra. A pályázó kifejezetten hozzájárul ahhoz, hogy a Színház a fotókat a pályázat és a kiállítás ideje alatt, illetve azt követően is felhasználja, valamint kifejezetten lemond a fotókkal kapcsolatos díjazásról. A Pályázó a műveire kifejezetten ingyenes, földrajzi valamint felhasználási mód és mérték korlátozása nélküli, határozatlan időre szóló, nem kizárólagos felhasználási jogot enged a Színház számára. A 3 díjazott alkotó a felhasználási szerződés értelmében kötelezettséget vállal arra, hogy a díjazott fotók bármilyen további nyilvános közlése esetén feltünteti, hogy: ,,A Margitszigeti Víztorony Romantikus Margitsziget c. kiállításának díjazott alkotása. LETÖLTHETŐ PÁLYÁZATI ADATLAP: www.szabadter.hu/letoltes/palyazati-adatlap.docx A pályázati kiírás Facebook-eseménye. Megjelent: Budapest, 2016. április 22. A Tiéd a Margitsziget! - Fotópályázat bejegyzés először a Fotópályázat figyelő jelent meg.
Mobilitási pályázati felhívással indul jövőre a magyar-belarusz kétoldalú TéT együttműködés
Eredményesen zárult az NKFI Hivatalban 2016. április 19-én a magyar-belarusz Tudományos és Technológiai (TéT) Munkacsoport első ülése. A 2013 októberében aláírt együttműködési Szándéknyilatkozat jó alapot biztosít a két ország közötti kutatási, fejlesztési és innovációs kooperáció beindítására.
Formaruha tervezés és gyártás ifjúsági fúvószenekarnak
Dombóvár Város Önkormányzata nyilvános pályázatot ír ki a Dombóvári Ifjúsági Fúvószenekar részére formaruha tervezésére és gyártására
•	Egymással összhangban álló női és férfi formaruha terveit.(Az ajánlattevőnek lehetősége van többféle ajánlattételre. A pályázathoz lehetőség szerint több modellrajzot kérünk csatolni.)
•	Leírást a választott anyagról, annak összetételéről.
•	A formaruha előállításának, valamint tervezésének költségét (1 db női és 1 db férfiruhára levetítve).
•	Az ajánlattevő nyilatkozatát, hogy rendelkezik-e a javaslatának megvalósításához szükséges kapacitással
A formaruhával kapcsolatban támasztott megrendelői elvárások:
•	stílusa vegye figyelembe a zenekar által jellemzően játszott zeneművek stílusát,
•	a ruha szabása kényelmes legyen, ne akadályozza a mozgásban annak viselőjét,
•	alapanyaga nehezen gyűrődő, jól szellőző legyen.
A pályaműveket szabadon választott színes grafikai technikával, elől és hátulnézetben, rövid leírással, ismertetővel, és a felhasználandó anyagok mintáival, max. A/2-es méretben kérjük leadni.
A ruhatervek rajzait személyesen vagy postai úton a Dombóvár, Szabadság u. 18. címre kérjük eljuttatni. Kérjük, a borítékra írják rá: formaruha pályázat
Határidő: 2016. május 31.
A pályázat elbírálásánál előnyt élvez az a pályázó, aki rendelkezik a ruhák megvalósításához szükséges kapacitással.
A tudás a tudásért! Szakmai együttműködési pályázat / E1
Az Ez HAT! A tudás a tudásért! Szakmai együttműködési program célja, hogy a Magyarországon társadalmi célok megoldásán dolgozó civil és nonprofit szervezetek munkáját támogassa, szolgáltatásainak diverzifikálásával elősegítse forrásteremtési és támogatókkal való együttműködési tevékenységének sikerességét. Az Ez HAT! A TUDÁS A TUDÁSÉRT! SZAKMAI EGYÜTTMŰKÖDÉSI PÁLYÁZAT alapvető célja, hogy támogassa a pályázó szervezetek azon tevékenységeit, melyeket célszerinti működésük keretében, vagy azt kiegészítve végeznek küldetés nyilatkozatuknak és a célcsoportjuk elvárásainak megfelelően.
Fókuszban a bíróság – 2017
Az Országos Bírósági Hivatal elnöke ,,Fókuszban a bíróság címmel pályázatot hirdet amatőr fotográfusok részére. Innen letölthető a pályázati felhívás, a regisztrációs lap és a pályázói nyilatkozat. PÁLYÁZATI HATÁRIDŐ 2017. október 5., csütörtök 12 óra PÁLYÁZAT BENYÚJTÁSÁNAK HELYE Országos Bírósági Hivatal Kommunikációs Osztály 1055 Budapest, Szalay utca 16. PÁLYÁZATI KATEGÓRIÁK I. Portré, emberábrázolás Bírák, igazságügyi alkalmazottak, portré, emberábrázolás, munka közben ábrázolás, otthondolgozás (a bíró hozzájárulásával). A pályázók képsorozatokban, illusztrált szituációkban is gondolkozhatnak, pl.: a bíró egy napja, a döntés előtt, a döntés pillanata. A képsorozat 5-10 képből állhat. A képsorozathoz lehet rövid szöveget, képaláírást, magyarázatot hozzáfűzni. II. Műemlékek, műkincsek Épületrészletek, műtárgyak. A pályázók képsorozatokban is gondolkozhatnak. A képsorozat 5-10 képből állhat. A képsorozathoz lehet rövid szöveget, képaláírást, magyarázatot hozzáfűzni. III. Használati tárgyak, eszközök Eszközök, tárgyak: ajtók, ablakok, pulpitus. A pályázók képsorozatokban is gondolkozhatnak. A képsorozat 5-10 képből állhat. A képsorozathoz lehet rövid szöveget, képaláírást, magyarázatot hozzáfűzni. IV. Digitális bíróság Digitális eszközök a bíróságon. Digitalizáció megjelenése a bíróságokon. A pályázók képsorozatokban is gondolkozhatnak. A képsorozat 5-10 képből állhat. A képsorozathoz lehet rövid szöveget, képaláírást, magyarázatot hozzáfűzni. DÍJAZÁS Az egyes kategóriák nyerteseinek díja: 200.000 Ft OBH elnöki különdíj: 25.000 Ft Bíráló Bizottság különdíj: 25.000 Ft Közönségdíj: 25.000 Ft A PÁLYÁZÓK KÖRE amatőr fotográfusok a pályázat nyílt, amelyen - a pályázati feltételek elfogadása mellett – bárki részt vehet. PÁLYÁZAT BENYÚJTÁSÁNAK MÓDJA jelentkezési lap kitöltése pályázati nyilatkozat kitöltése a pályázók összesen 5 db pályaművel pályázhatnak. pályázatok benyújtása DVD-n vagy CD-n kétféle formátumban: 1. a kép hosszú fele minimum 1024 képpont, maximum 1280 képpont legyen, RGB színmódban. A file maximum 10 megabájt méretű és JPEG formátumú lehet, valamint 2. a kép hosszú fele minimum 4000 képpont (12 megapixel), a kép CMYK színmódban és 300 dpi felbontásban, digitális JPEG vagy TIF formátumban legyen. Szkennelt fotó esetében a hosszabbik oldal érje el az 50 cm-t, 360 dpi felbontás mellett. a fájlok megnevezése: KATEGÓRIA_NÉV_CÍM Pl.: KAT1_Minta_János_Képcím, KAT1_Minta_János_Képcím_kicsi (a kis felbontású képek esetében) A BÍRÓSÁGI ÉPÜLETEKBE VALÓ BELÉPÉSRŐL Az Országos Bírósági Hivatal hivatalos úton tájékoztatta a bíróságok elnökeit a fotópályázattal kapcsolatban, azonban a bíróságra való belépést megelőzően, a bírósági épületbe való belépés feltételeiről szíveskedjenek egyeztetni az illetékes sajtóosztállyal (telefonon vagy e-mailben). A bíróságok sajtószóvivőinek elérhetősége itt megtekinthető. SZERZŐI JOGOK A Pályázó a pályázati nyilatkozat kitöltésével a beküldött alkotás szerzői vagyoni jogairól az Országos Bírósági Hivatal javára lemond, a felhasználás jogát az Országos Bírósági Hivatalra ruházza át. A pályázó hozzájárul, hogy beküldött alkotásait az Országos Bírósági Hivatal a bíróságok épületein belül kiállítsa, interneten és intraneten, valamint saját kiadványaiban közzétegye, illetve bármilyen más módon felhasználja. A Pályázó a pályázati nyilatkozat kitöltésével kijelenti, hogy a művén esetlegesen szereplő személyeknek a kép elkészítésével kapcsolatos engedélyével a Ptk. 2:48.§ (1) bek. szerint rendelkezik. A Bíráló Bizottság a pályázatból kizárja mindazokat, akik a pályázati feltételeknek nem felelnek meg, illetve a formai és technikai követelményeket nem, vagy hiányosan teljesítik. Nem nevezhetők közízlést sértő képek. A pályázat kiírója a pályázati kiírást bármikor visszavonhatja, és a bíráló bizottság döntése alapján eredménytelennek nyilváníthatja. TOVÁBBI INFORMÁCIÓ A pályázattal kapcsolatos további kérdéseivel a sajtoszoba@obh.birosag.hu e-mail címen tud érdeklődni. A Fókuszban a bíróság – 2017 bejegyzés először a Fotópályázat figyelő jelent meg.
Módosult a Nemzeti Felsőoktatási Kiválóság Ösztöndíj (Új Nemzeti Kiválóság Program) a 2017/2018. tanévi Pályázati Kiírásai kapcsán megjelentetett ,,Pályázói Nyilatkozat sablon, valamint kiegészült az Új Nemzeti Kiválóság Program (ÚNKP) intézményi Pályázati Ügyintézőinek listája.
Rövidfilmverseny diákoknak 2017
A this human world (thw) évente megrendezésre kerülő emberi jogi filmfesztivál a bécsi ENSZ Információs Szolgálat (UNIS) és az ENSZ Menekültügyi Főbiztosság (UNHCR) ausztriai irodájának szervezésében, valamint az osztrák, szlovén, magyar és szlovák iskolákkal együttműködésben idén is megrendezi az Emberi Jogi Rövidfilmversenyt. A verseny idei témája a „Miénk a jövő: Együtt egy jobb jövőért”.
Rövidfilmverseny Diákoknak this human world 2017
A this human world (thw) évente megrendezésre kerülő emberi jogi filmfesztivál a bécsi ENSZ Információs Szolgálat (UNIS) és az ENSZ Menekültügyi Főbiztosság (UNHCR) ausztriai irodájának szervezésében, valamint az osztrák, szlovén, magyar és szlovák iskolákkal együttműködésben megrendezi a 2017-es Emberi Jogi Rövidfilmversenyt.
A versenyre minden 10 és 20 éves kor közötti diák önálló vagy iskolai osztályok jelentkezését várják olyan rövidfilmekkel, amelyeket az Emberi Jogok Egyetemes Nyilatkozatának cikkei ihlettek. A verseny idei témája a „Miénk a jövő: Együtt egy jobb jövőért”.
Keressük a jövővel kapcsolatos kilátásokról és a múltba nézésről szóló rövidfilmeket. Mit jelent az a fogalom, hogy „Együtt” és milyen szerepet fog játszani a jövőben és / vagy mennyire volt mindig is fontos az összetartás és az egymás mellett élés? Hogyan képzeled el társadalmunkat, amikor a polgári bátorságra és részvételre gondolsz? El tudsz képzelni egy olyan jövőt, amelyben lehetséges a békés egymás mellett élés? Miként juthatnak közös álláspontra a különböző kultúrájú és különböző nyelvet beszélő emberek és miként győzhetik le a nyelvi korlátokat? Mennyire fontos az integráció az együttéléshez?
A verseny célja, hogy az emberi jogokat és az Emberi Jogok Egyetemes Nyilatkozatának 30 cikkét közelebb hozza a fiatalokhoz, és lehetőséget biztosítson a diákok számára, hogy észrevételeket tegyenek ezekkel a témákkal kapcsolatban, valamint arra, hogy az elkötelezett, fiatal filmkészítők bemutathassák elkészült műveiket a nagyérdemű közönség előtt.
A beérkezett filmeket egy neves nemzetközi zsűri értékeli. A zsűri által díjazott rövidfilm pénzjutalomban részesül és bemutatásra kerül a THIS HUMAN WORLD nemzetközi filmfesztivál megnyitóján 2017. november 30-án a bécsi Gartenbaukino-ban a fesztivált megnyitó film kezdete előtt. A fiatal filmkészítők meghívást kapnak Bécsbe a fesztivál megnyitójára. A tíz legjobb film között egy közönségdíj is kiosztásra kerül online szavazáson keresztül. Az elmúlt nyolc évben beérkezett számos, minőségében kiemelkedő pályamunkához hasonlóan 2017-ben is várjuk a gondolatébresztő és izgalmas pályaműveket egyénileg a diákoktól vagy az osztályok által készített közös műveket. A verseny nemzetközileg az ENSZ partnerszervezetei által, valamint az osztrák, szlovák, szlovén és magyar helyi oktatási intézményekben is meghirdetésre kerül.
A verseny általános feltételei:
A versenyre minden 10 és 20 éves kor közötti gyermek és fiatal pályázhat.
A filmeket a diákok önállóan vagy osztályként is benevezhetik.
A rövidfilmek maximum hossza 3 perc lehet. A filmek bármilyen az iskola által biztosított és / vagy a diákok rendelkezésére álló eszközzel elkészíthetők és szerkeszthetők. A professzionális videokameráktól kezdve a mobiltelefonok kameráin át bármilyen digitális eszköz használható és a film bármilyen műfajban készülhet.
A versenyre nevezni a schulfilmprojekt@thishumanworld.com e-mail címen keresztül lehet 2017. június 23-ig.
A regisztrációnak tartalmaznia kell:
*	az iskola nevét és címét,
*	az iskolai kapcsolattartó személy (tanár) nevét és elérhetőségét, valamint
*	a film elkészítésében résztvevő diákok korát és számát.
A diákok és törvényes képviselőik, a gyermekük által készített film benevezésével beleegyeznek abba, hogy a díjátadó ünnepségen készített fénykép és videofelvétel (a nyertesek fényképei, interjúk a résztvevőkkel) megjelenhessen a médiában és a verseny szervezésében közreműködő szervezetek (UNIS, UNHCR, THIS HUMAN WORLD) honlapjain, valamint a közösségi médiában.
A filmeket 2017. október 20-ig kell megküldeni az alábbi e-mail címre: schulfilmprojekt@thishumanworld.com
További kérdés esetén kérjük, keresse Lisa Wegenstein-t telefonon: +43/1/5855888/0 vagy e-mailen: schulfilmprojekt@thishumanworld.com
Tájékoztatjuk a Tisztelt Hiteligénylőket, hogy a Széchenyi 2020 keretében megjelent, a „Lakóépületek energiahatékonyságának és megújuló energia felhasználásának növelését célzó hitel” elnevezésű, GINOP-8.4.1/A-17 azonosító jelű Hitelprogram Hitelkérelmi nyomtatványában, valamint a „Nyilatkozatok” és a „Költségvetés” elnevezésű mellékleteiben az alábbi fontosabb technikai módosítások történtek.
Kattints a nagyfeszültségere – fotópályázat
Szinte észre sem vesszük, beleolvadnak a tájba, a látkép szerves részei. Bele sem gondolunk, hogy a mai modern világunkban élni sem tudnánk nélkülük. Az egész országot behálózó távvezeték oszlopok közötti nagyfeszültségű vezetékekben megy az áram. Azért, hogy tölteni tudjuk telefonunkat, hogy villanyt tudjunk kapcsolni a sötétben, de még a reggeli kávénkhoz is elengedhetetlen. Vedd észre a gigantikus távvezeték oszlopokat! Örökítsd meg, hogyan illeszkednek a tájba, városképbe! A MAVIR Magyar Villamosenergia-ipari Átviteli Rendszerirányító ZRt., mint a hazai nagyfeszültségű villamosenergia-hálózat üzemeltetője nyílt fotópályázatot hirdet három kategóriában: Távvezeték oszlop és a természet Távvezeték oszlop és a város Távvezeték oszlop – ívek, formák, alakzatok A pályázat kétfordulós, a pályamunkák tavasszal és nyáron, illetve ősszel és télen nyújthatók be. Mind a két fordulóban a benyújtott pályamunkákat kategóriánként külön-külön díjazzuk. Az első helyezettek 60.000 Ft-, a második 30.000 Ft, míg a harmadik helyezettek 15.000 Ft- értékű utalványban részesülnek. A pályaműveket e-mailben várjuk az aláírt nevezési lappal és az aláírt jogi nyilatkozattal együtt a fotopalyazat@mavir.hu címre. Az első forduló - tavaszi illetve nyári képek beérkezési határideje: 2017. augusztus 31. A második forduló - őszi illetve téli képek beérkezési határideje: 2018. január 20. A pályázat hivatalos oldala A Kattints a nagyfeszültségere – fotópályázat bejegyzés először a Fotópályázat figyelő jelent meg.
Úton, vízen, levegőben, egy város mozgásban – fotópályázat
A pályázat Budapest közlekedését helyezi a központba. Az utcai jármű- és gyalogosforgalom hétköznapi vagy éppen kivételes jeleneteinek rögzítése mellett olyan izgalmas vizuális alkotásokat várunk, amelyek képesek állóképeken is érzékeltetni a folytonos mozgásban levő nagyváros élményét. Jelentkezni 2017. május 10-ig lehet a varosmozgasban@fszek.hu e-mail címen. KIK JELENTKEZHETNEK? A pályázatra várjuk minden budapesti székhelyű köznevelési intézményben nappali rendszerű oktatásban tanuló általános- és középiskolás diák jelentkezését, lakóhelytől függetlenül. DÍJAZÁS Az elbírálás két korosztályi csoport szerint történik: I. kategória: 10-14 év között II. kategória: 15-19 év között A beküldött képek közül szakmai zsűri választja ki kategóriánként a három-három legjobb képet, melyek beküldőit 25 - 15 – 10 ezer forint értékű vásárlási utalvánnyal jutalmazzuk. A zsűri különdíjazottjai értékes könyvajándékot nyernek. A legjobb felvételeket kiállításon mutatjuk be. A képek a a Budapest Portálon (www.budapest.hu) és a könyvtár honlapján (www.fszek.hu) is megtekinthetőek lesznek. A BEKÜLDENDŐ KÉPEK TECHNIKÁJÁRÓL Minden résztvevő összesen legfeljebb öt digitális felvételt küldhet be. o Formátum: JPG. o Méret: 5 és 10 megabájt között. o A képek elkészítésekor automatikusan rögzülő adatokat (Exif) nem szabad kitörölni. o A fájl elnevezése tartalmazza a beküldő nevét és a kép címét: pl. Kovács_Tibor_Pörgésben. Ha a képek sorozatot alkotnak, azt a fájlok elnevezésének is tükröznie kell. pl. Tóth_Dávid_Bringás_futár_1; Tóth_Dávid_Bringás_futár_2 HOGYAN LEHET ELJUTTATNI A KÉPEKET? o A képeket a varosmozgasban@fszek.hu címre kérjük elküldeni. o Az e-mailban kérjük megadni a beküldő nevét, születési idejét, telefonszámát vagy egyéb elérhetőségét, továbbá iskolája nevét és osztályt, ahol a tanulmányait folytatja. a következő nyilatkozatot: ,,Személyes adataim kezeléséhez a pályázat keretei között hozzájárulok. o 16 éven aluli résztvevő esetén kérjük megadni az egyik gondviselő szülő elérhetőségét és az ő nyilatkozatát az adatkezelés elfogadásáról. KIHEZ LEHET FORDULNI TOVÁBBI INFORMÁCIÓKÉRT? A Könyvtár részéről: Krett Zoltán tájékoztató könyvtáros mail: krettz@fszek.hu tel.: 411-5027 A Fővárosi Önkormányzat részéről: Németberta Sándor szervező koordinátor e-mail: NemetbertaS@Budapest.hu tel: 06 20 466 8332 A pályázat hivatalos oldala A Úton, vízen, levegőben, egy város mozgásban – fotópályázat bejegyzés először a Fotópályázat figyelő jelent meg.
35 . Magyar Sajtófotó Pályázat
A Magyar Újságírók Országos Szövetsége kiírja a 35. Magyar Sajtófotó Pályázatot. A pályázat - a korábbi évekhez hasonlóan - mindenki számára nyitott, azonban elsősorban elsősorban a hazai és határon túli magyar fotográfusok jelentkezését várjuk Pályázni 2016. január 1. és 2016. december 31. között készült képekkel lehet a Hír és a Képriport kategóriákban. Az időbeli korlátozás nem vonatkozik a többi sorozat kategóriára, amelyekbe több éven átívelő, elemző pályaművek is beküldhetők, de ezekben is kell, hogy szerepeljen az aktuális pályázati évben, tehát 2016- ban készült felvétel. A pályázatra korábbi években díjat nyert képek sem egyedi pályaműként, sem sorozat részeként nem adhatók be. Egy pályázó összesen 30 pályaművet küldhet be, kategóriától függetlenül. A pályamű állhat egyedi képből vagy képsorozatból. Egy képsorozat legfeljebb 10 képet tartalmazhat. Egy kép csak egyszer adható be, nem szerepelhet egyedi képként és sorozat részeként is. Kategóriák: 1. Hír-, eseményfotó 2. Képriport 3. Emberábrázolás, portré - egyedi 4. Emberábrázolás, portré - sorozat 5. Művészet - műalkotás vagy művészeti tevékenység ábrázolása fotóriporterieszközökkel - egyedi 6. Művészet - műalkotás vagy művészeti tevékenység ábrázolása fotóriporteri eszközökkel - sorozat 7. Sport - egyedi 8. Sport - sorozat 9. Természet és tudomány - egyedi 10. Természet és tudomány - sorozat 11. Társadalomábrázolás, dokumentarista fotográfia - egyedi 12. Társadalomábrázolás, dokumentarista fotográfia - sorozat A PÁLYÁZATRA JELENTKEZÉS MENETE Pályázni kizárólag online módon lehet. A www.sajto-foto.hu oldalra való belépés után a rendszer a pályázókat átirányítja a pályázat és a zsűrizés technikai lebonyolítását végző eContest pályázatkezelő rendszer oldalára. Ez a rendszer garantálja a zsűrizés anonimitását és átláthatóságát. A pályázatra regisztrálni illetve pályázni közvetlenül a http://35sajtofoto.econtest.hu lehet. Jelentkezni 2016. december 19. 12:00 órától 2017. január 19. 12:00 óráig lehet. A jelentkezés lezárultáig a pályázók tetszőleges alkalommal, szabadon módosíthatják feltöltött anyagaik tartalmát mindaddig, amíg nem véglegesítik a pályázatukat. A jelentkezés feltételei: - az eContest rendszerben való regisztráció/belépés - az online nevezési lap kitöltése - a pályázat tárgyát képező képek feltöltése kategóriánként - a nevezési díj befizetése A jelentkezés lépései: 1.Regisztráció és belépés az eContest rendszerbe A www.sajto-foto.hu oldalról a rendszer átirányítja a pályázókat az eContest oldalára, ahol a regisztráció után lehetségessé válik a jelentkezés és a képek feltöltése a pályázatra. Természetesen a belépés közvetlenül a http://35sajtofoto.econtest.hu oldalon is megkezdhető. Akik már korábban regisztráltak, a ,,Belépés gombra kattintva, a jelszó és felhasználónév megadásával be tudnak lépni. Elfelejtett jelszó esetén a regisztrációkor megadott e- mail cím, vagy a felhasználónév megadásával új jelszó kérhető. Ebben az esetben sem szükséges újbóli regisztráció. A kérés elküldését követően az eContest rendszer e-mailben elküld egy linket a megadott e-mail címre, amely segítségével beállítható az új jelszó. 2. Az online nevezési lap kitöltése Az online nevezési lap a regisztrációt vagy belépést követően válik elérhetővé. Egy pályázónak - függetlenül attól hány kategóriában pályázik - csak egy nevezési lapot szükséges kitöltenie. Első lépés az adatlap kitöltése a személyes adatok megadásával. Az adatlapon kérjük a ,,Vidéken dolgozó fotóriporter és a ,,30 év alatti fotóriporter kategória mezők helyes kitöltését, annak érdekében, hogy a pályázat bekerüljön ezen két különdíjas kategóriába is. Vidéken dolgozó fotóriporter: - az a hivatásos fotóriporter, aki elsődlegesen vidéki orgánumoknak dolgozik vagy - az a hivatásos és amatőr fotós, aki életvitel szerűen Budapesten és Pest megyén kívül él, tevékenysége révén, vagy egyéb módon jellemzően a vidékhez kötődik, függetlenül a lakcímkártyán feltüntetett hivatalos lakóhelyétől. 30 év alatti fotóriporter az a hivatásos vagy amatőr fotós,aki az adott év december 31. napjával nem tölti be 30. életévét. Az adatlap kitöltése mellett, kérünk feltölteni egy friss szakmai önéletrajzot és egy nyomdai minőségű arcképet is, amelyek a pályázathoz kapcsolódó kiadványokban és a sajtófotó hivatalos honlapján jelennek meg, a pályázaton elért eredményekkel együtt. A nevezési lapon a pályázó igazolja, hogy a pályázati feltételeket elfogadja, beküldött képei minden tekintetben megfelelnek a kiírásnak. A nevezéssel a pályázó kijelenti, hogy a képeket ő készítette és rendelkezik a beadott képek eredeti változatával. Továbbá hozzájárul, hogy az általa megadott e-mail címen értesítést kapjon a Magyar Sajtófotó Pályázattal kapcsolatban. A nevezési lap kitöltése - az adatlap mezőinek kitöltésével, - az önéletrajz feltöltésével - az arckép feltöltésével, - és a nyilatkozatok megtételével válik teljessé. 3. Pályázati anyagok feltöltése A pályázati anyagok feltöltésekor a pályázók a végleges pályaműveket tölthetik fel a szerverre, ezért kérjük, hogy a képek technikai paramétereiről szóló részt alaposan olvassák el. Az érvényes pályázat feltétele a képaláírás mező kitöltése, amelynek kritériumai a ,,Formai és technikai követelmények pontban olvashatók. A pályamű a képaláírással együtt válik teljessé. Felhívjuk a pályázók figyelmét arra, hogy a leadási határidő vége előtt, az utolsó napokban, a tömeges használat miatt, a feltöltés lelassulhat, ezért kérünk minden pályázót, hogy a feltöltést minél előbb végezze el. 4. Nevezési díj befizetése A pályázaton való részvétel, a korábbiakhoz hasonlóan, nevezési díjhoz kötött. A nevezési díj összege bruttó 5000 Ft. A díjat a nevezési lap kitöltését követően, de legkésőbb 2016. január 10. 24:00-ig, a nevezési határidő végéig kell befizetni. A jelentkezési határidő után indított átutalásokat nem áll módunkban elfogadni. A pályázaton való részvétel a nevezési díj befizetésével válik érvényessé. A nevezési díj bankkártyával, banki átutalással vagy banki befizetéssel egyenlíthető ki. A banki átutalások és befizetések átláthatósága érdekében a nevezési díjakat az eContest-et üzemeltető EOX Kft-nek, a Magyar Sajtófotó Pályázat és Kiállítás technológiai támogatójának a bankszámlájára kérjük utalni, a következő bankszámla számra: 10700488-66857734-52000001. Átutalás vagy banki befizetés esetén a megjegyzés rovatban kérjük feltüntetni a pályázó azonosító számát, amely a honlapon, a ,,Saját adatok menüben, Azonosító néven található). Áfá-s számla, a név és székhely megjelölésével, a nevezési lap kitöltésekor kérhető. (A számlát az EOX Kft-vel való elszámolást követően a MÚOSZ állítja ki.) FORMAI ÉS TECHNIKAI KÖVETELMÉNYEK A pályázaton manipulált képek nem indulhatnak. Nem számít manipulációnak a hagyományos fotográfiai korrekció, így a színek, tónusok és a fényerő beállítása, illetve a felvétel közben keletkezett technikai hibák eltávolítása. Manipulációnak számít, és kizárást von maga után, a képek tartalmának megváltoztatása, vagyis képi elemek utólagos eltávolítása vagy hozzáadása egy képhez. A feltöltendő képek paraméterei: Képfelbontás: A pályázaton legalább 8 megapixel felbontású képpel lehet pályázni. A kép rövidebbik oldala nem lehet kisebb, mint 2100 pixel, a hosszabbik oldala nem haladhatja meg a 6000 pixelt. Az ezen értékhatárokon kívüli képeket a rendszer automatikusan elutasítja, és nem engedi feltölteni. Kép formátum és méret: Pályázni és feltölteni kizárólag JPG (Joint Photographic Experts Group) formátumú képpel lehet. A képtömörítési minőség 100% (százalék) legyen. A maximális fájl méret 19 Mbyte. Ennél nagyobb méretű képeket a rendszer automatikusan elutasít, és nem enged feltölteni. (Nagyobb fájlméret esetén javasoljuk a felbontás és/vagy a tömörítés arányának módosítását.) Kép elnevezése (fájlnév): A feltöltött képet az eContest rendszer átnevezi, lecserélve a fájlnévben lévő szóközt, ékezetes betűt és egyéb speciális karaktereket. A rendszer automatikusan kitölti a kép címe mezőt a feltöltött fájlnevével. A kép címe később módosítható. Képaláírás: Tekintettel arra, hogy a képaláírás a sajtófotó műfaj igen fontos eleme, kérjük a pályázókat, hogy formailag és tartalmilag korrekt képaláírást csatoljanak képeikhez a nevezés során. A képaláírás maximum 200 leütés lehet szóközökkel együtt, a képriportok bevezető szövege maximum 600 leütés lehet. Kérjük, hogy a képaláírásokat lehetőleg angolul is csatolják, az erre kialakított mezőkben. A nemzetközi gyakorlatnak megfelelően, a képaláírás a következő kérdésekre válaszol: Mikor? Ki? Mit? Hol? Miért? Az egyes kérdések értelem szerűen kezelendők, tehát, ha konkrét esetben nem tehetők fel, akkor a választ sem kell a képaláírásban megfogalmazni. A zsűrizés anonimitásának megőrzése érdekében fokozottan felhívjuk a pályázók figyelmét arra, hogy a kép neve és képaláírása nem tartalmazhat utalást a szerző kilétére, az őt megbízó orgánumra, ügynökségre! A ZSŰRIZÉS MENETE: A zsűrizés időpontja 2017. január 27-28-29. A zsűrizés helyszíne: Magyar Sajtóház - a Magyar Újságírók Országos Szövetsége Székháza (1064 Budapest, Vörösmarty u. 47/A) A zsűri valamennyi, érvényes pályázatot benyújtott pályázó pályaművét áttekinti és többfordulós zsűrizés során bírálja el. A zsűri köteles kizárni a pályázati feltételeknek nem megfelelő pályaműveket. A zsűri az 1. fordulóban, az ún. előzsűrizés során, a kategória kiírásoknak megfelelően előszűri a pályaműveket online módon, azzal acéllal, hogy a második fordulóba csak az egyes kategóriák tartalmának megfelelő, szakmailag, technikailag és esztétikailag kifogástalan fotók kerüljenek. A 2.3. és 4. forduló során a zsűri tovább szűkíti a kategóriák képanyagait, míg végül az 5. fordulóban kialakítja a döntőbe jutott képek végső sorrendjét. A képek számától függően a fordulók száma változhat. A zsűrizés anoním módon történik. A zsűrizés 1. fordulója nem nyilvános, minden további forduló nyilvános és - a díjazás utolsó szakaszát kivéve - online közvetítés formájában követhető az eContest rendszeren keresztül, a sajtófotó hivatalos honlapján. A helyszínen az utolsó forduló is nyilvános. A zsűrinek joga van egy továbbjutásra esélytelen sorozatból kiemelkedő egyedi képet kiválasztani és azt az azonos kategóriának megfelelő egyedi kategóriába áttenni. A zsűri a sorozatokat nem szerkeszti. A beküldött sorozatok az évkönyvben és a kiállításon módosított sorrendben szerepeltethetők. Az eredmény a zsűrizés lezárását követő napon, sajtótájékoztató keretében válik nyilvánossá. A zsűri A pályaműveket a kiíró által felkért neves szakemberek bírálják el. DÍJAZÁS A zsűri kategóriánként egy I., egy II., egy III. kategóriadíjat adhat ki. A kategória díjakon felül a zsűri az alábbi különdíjakat adhatja ki: a MÚOSZ Nagydíja, André Kertész-nagydíj - a legjobb emberközpontú, dokumentarista képért vagy képsorozatért, Munkácsy Márton-díj a legjobb kollekcióért, a 30 év alatti legjobb fotóriporter különdíja, a Vidéken dolgozó legjobb fotóriporter különdíja. A díjak átadására 2017. március végén, a Magyar Sajtófotó Kiállítás ünnepélyes megnyitóján, a Robert Capa Kortárs Fotográfiai Központban kerül sor NYILVÁNOSSÁG ÉS SZERZŐI JOGOK Az eContest rendszerben minden pályázónak csak a saját adatállományához van hozzáférési joga, a pályaművek és a pályázók adatai az eredményhirdetésig nem nyilvánosak. A feltöltött képek a pályázati határidő végéig módosíthatók, amennyiben a pályázó maga le nem zárja saját anyagát. A pályázó a nevezési lap kitöltésével és a pályázati anyag beküldésével automatikusan elfogadja a Magyar Sajtófotó Pályázat és Kiállítás pályázati feltételeit, és egyben hozzájárul, hogy a beküldött pályaműveket a rendezők térítésmentesen: - a kiállítás és/vagy kiállítás-sorozat anyagába beválogassák és azt, a Magyar Sajtófotó Pályázat és Kiállítás neve alatt, a kiállítás(ok) részeként, időbeli és térbeli korlátozás nélkül bemutassák, - a pályázattal és a kiállítással kapcsolatos publikációkban felhasználják, - a zsűrizés internetes közvetítése során a sajtófotó hivatalos honlapján megjelenítsék, - a pályázat online és print archívumában megőrizzék, - nyilvánossá tegyék a sajtófotó hivatalos honlapján, - a Sajtófotó évkönyvbe (nyomtatott és e-book formátumban) beválogassák és ott publikálják. A Magyar Sajtófotó Pályázatra beküldött pályaművek kizárólag a Magyar Sajtófotó Pályázat és Kiállítás rendezvényeihez és kommunikációjához, illetve a főtámogatónak és a díjfelajánlóknak a pályázathoz és kiállításhoz kapcsolódó kommunikációjához használhatók fel térítésmentesen. A pályaművek minden további, a rendezők által szervezett online vagy offline kiállítás és egyéb eseményen való felhasználásához a pályázó írásbeli beleegyezése szükséges. A pályázó tudomásul veszi, hogy a beadott képek elkészítésével vagy azok nyilvános bemutatásával (kiállításával) okozott személyiségi és szerzői jogsértésekért minden felelősség a beadó fotográfust(szerzőt) terheli, beleértve a jogsértéssel bekövetkező anyagi felelősséget is. Budapest, 2016. december 19. Magyar Újságírók Országos Szövetsége Fotóriporterek Szakosztálya A pályázat hivatalos oldala A 35 . Magyar Sajtófotó Pályázat bejegyzés először a Fotópályázat figyelő jelent meg.
Támogatói nyilatkozat a közalkalmazotti garantált illetményemeléssel járó többletkiadások elszámolásáról
A Nemzeti Kutatási, Fejlesztési és Innovációs Alapból finanszírozott kutatási témapályázatok alapján nyújtott támogatások pénzügyi elszámolásával kapcsolatban az NKFI Hivatal hozzájárul, hogy a közalkalmazotti jogviszonyban foglalkoztatott kutatók 2016. január 1-jétől hatályos garantált illetményének emelése következtében felmerülő személyi többletkiadások elszámolása érdekében az intézmény - külön támogatói jóváhagyás nélkül - a béremeléssel járó többletkiadásokat a dologi költségek terhére átcsoportosíthatja, amennyiben az a kutatás szakmai megvalósulását nem befolyásolja.
Science Europe nyilatkozat a Horizont 2020 költségvetésével kapcsolatban
A Science Europe abbéli aggodalmának adott hangot nyilatkozatában, hogy kétségessé vált a Horizont 2020 program keretében a kutatásfinanszírozási költségvetés teljes mértékű kiaknázása.
Brüsszeli Brexit nyilatkozat
Mindaddig, amíg az Egyesült Királyság ki nem lép az Európai Unióból, az uniós jog - mind a jogokat, mind a kötelezettségeket tekintve - továbbra is alkalmazandó az Egyesült Királyságra és az Egyesült Királyságban.
A tudás a tudásért! Szakmai együttműködés - Ez HAT! Program / E1
,,Életképek gyermekeinkről fotópályázat
A pályázat szervezője: A Heim Pál Gyermekkórház, mint a Gyógyhírek online gyermekgyógyászati, gyermek-egészségügyi magazin kiadója (1089 Budapest Üllői u.86.) adószáma: 15490335-2-42 A PÁLYÁZATRA VÁRT FOTÓK TÉMÁJA 0-16 év közötti életkorú gyermekeket (akár családtagjaikkal együtt) ábrázoló fotók, amelyek az alábbi témákban örökítenek meg életképeket. A fotók ábrázolhatnak tényszerű, tárgyilagos, elgondolkodtató, meghitt, megható, gondoskodó, kedves, szeretetteljes, örömteli, szórakoztató, vagy akár vicces, jópofa, humoros stb... pillanatokat. TÉMÁK és BETŰJELÜK: A. - EGÉSZSÉGES FEJLŐDÉS B. - GYERMEKGONDOZÁS / GYERMEKNEVELÉS C. - PREVENCIÓ (MEGELŐZÉS) D. - BETEGSÉG / GYÓGYÍTÁS / GYÓGYULÁS E. - GYERMEKÁPOLÁS A PÁLYÁZATOT AZ ALÁBBI KATEGÓRIÁKBAN LEHET BENYÚJTANI - csak magyarországi állandó lakóhellyel rendelkező természetes személyeknek 1. Amatőr pályázók 2. Hivatásos fotósok A PÁLYÁZAT IDŐTARTAMA: 2016. március 08 - 2016. május 15. NEVEZÉSI ÉS REGISZTRÁCIÓS DÍJ NINCS! A pályázat nyitott, azon foglalkozástól, életkortól függetlenül bárki részt vehet, aki magyarországi lakóhellyel rendelkezik, kivételt képeznek a Heim Pál Gyermekkórház Menedzsmentje, a Gyógyhírek Szerkesztősége és a nyereményt felajánló cégek vezetői és azok közeli hozzátartozói. A fotópályázatra egy személy 10 képpel pályázhat, de akárhányszor megoszthatja a játékot, népszerűsítheti bármilyen formában, az internet felhasználói között! PÁLYÁZAT és SZAVAZÁS MENETE A pályázóknak nem kell mást tenniük, mint: 1. kitölteni a nevezési lapot a - NEVEZÉS oldalon, 2. csatolni a pályázati képeket - online beküldeni -2016. május 15-ig, 3. az e-mailben általunk visszaküldött nevezési lapot, kinyomtatni és aláírni, majd postán beküldeni - csak a maradéktalanul kitöltött, az aláírt és postán is beérkezett nevezéssel lehet részt venni a pályázaton (postai beérkezés dátuma 2016. május 23.), 4. gyűjteni a szavazatokat, A kiíró: 5. az eredeti nevezési lap postai beérkezését követően feltölti a fotóalbumba a fotókat a GALÉRIA oldalra témakörönként, A szavazóknak nem kell mást tennie, mint: 6. regisztrálni a gyogyhirek.hu/fotopalyazat/ SZAVAZÁS oldalon, 7. szavazni a neki tetsző képre - több képre is lehet szavazni, de képenként csak egy lájk adható, A pályázat elbírálásának feltétele, hogy a pályázó a kiírásban kért adatokat pontosan, hiánytalanul és teljes hitelességgel megadja, annak feltételeit valamint a részvételi szabályzatot elfogadja. Ennek hiányában a pályázat kiírója fenntartja magának a jogot arra, hogy a beküldött pályaművet a pályázatból kizárja. A pályázó a képek beküldésével automatikusan hozzájárul, hogy a kiíró, a Heim Pál Gyermekkórház vagy szervezeti egységei, valamint a Gyógyhírek magazin (online és offline felületein) és ezek közösségi oldalain a pályázatra beküldött képeket felhasználja, továbbá egyéb publikációikban, promóciós anyagaikban, kiállításon, és egyéb, a pályázat kapcsán esetlegesen készülő alkotásokban térítésmentesen, időbeli és minden egyéb korlátozás nélkül használja. A PÁLYÁZAT TECHNIKAI FELTÉTELEI o Pályázónként minimum 1 - maximum 10 színes vagy fekete-fehér digitális kép küldhető be elektronikusan, jpg, jpeg vagy png formátumban a nevezést követően a NEVEZÉS oldalon keresztül. o Valamennyi képnek rendelkeznie kell címmel. A képeket olyan címmel ellátva, és az alkotót feltüntetve küldjék be, amelyet a GALÉRIA oldalon és a kiállításon megjelentethetünk! o a képek fájlneve ékezetek nélkül: TémaBetűjele_KategóriaSorszáma_VezetéknévKeresztnév_KépCíme.kiterjesztés (pld. C_1_SzucsSara_vedooltas.jpg vagy D_2_NagyFranciska_gyermek_lazasan.png) o A feltöltött képekkel szemben támasztott követelmények Engedélyezett fájl formátum: JPG, JPEG, PNG, A kép mérete: legalább 1200 x 628 pixel és legalább 300 dpi felbontású legyen, nagysága maximum 5 Mb Ha képek összmérete a 25 MB-ot meghaladja, akkor a képeket csak 2 regisztrálással tudja beküldeni! Kérem figyeljen erre! Ebben az esetben mindkét nevezési lapot alá kell írnia és postán beküldeni! o Pályázónként összesen 10 saját készítésű fotó küldhető be, (témakörönként 2, vagy akár egy témakörben mind a 10 kép, illetve bármilyen más elosztásban). A pályázaton csak olyan fotókkal lehet részt venni, amelyek más pályázatokon és/vagy kiállításon, illetve nyomtatásban még nem jelentek meg nyilvánosan. A fotós saját, személyes honlapjára feltett kép és fotós, vagy egyéb közösségi oldalakra, blogokra feltett kép nem számít nyilvános megjelenésnek, kivételt képeznek a fotósnak honoráriumot fizető, úgynevezett stockfotó oldalak, blogok. A kép ilyenen való megjelentetése kizáró tényező. A PÁLYÁZAT EGYÉB FELTÉTELEI o Figyelem! Ne töltsön fel szeméremsértő képet! o A pályázó rendelkezzék a fotón szereplő személyek, kiskorúak esetében törvényes képviselőjük hozzájáruló nyilatkozatával kiállításon, nyomtatásban és webes felületen történő megjelenésre. o Csak saját alkotással lehet nevezni. A pályázó felelőssége, hogy képe nem sért szerzői, erkölcsi, személyiségi jogokat. Ezek esetleges megsértése esetén a kép beküldője vállalja a teljes körű jogi, anyagi és erkölcsi felelősséget. o A pályázat kiírója fenntartja a jogot, hogy azokat a képeket nem jeleníti meg a szavazási felületen, amelyek tartalma gyűlöletkeltésre alkalmas, közerkölcsöt sértő, szeméremsértő, rasszista, erőszakos, megkülönböztető vagy bármely személyre, csoportra vonatkozóan bántó vagy akár a kiíró érdekeit sértő vagy nem vállalható. Az ilyen fotók nem vehetnek részt a pályázatban. o A pályázó elfogadja az azonnali kizárás jogát, amennyiben egy pályamű nem felel meg a kiírás követelményeinek, illetve ha bármilyen módon szabálytalan. o A résztvevő, a pályázati anyag elküldésével automatikusan elfogadja a Részvételi Szabályzatban foglalt feltételeket, egyben hozzájárul ahhoz, hogy a Heim Pál Gyermekkórház a beküldött fotókat honlapjain, a közösségi médiáiban, nyomtatott kiadványaiban és egyéb publikációiban, promóciós anyagaiban térítésmentesen, időbeli és egyéb korlátozás nélkül használja, azokat közzétegye. SZAVAZÁS Valamennyi elfogadott kép megjelenik a www.gyogyhirek.hu/fotopalyazat - GALÉRIA oldalon, témánkénti albumokban. Ezen az oldalon van lehetőség a szavazásra. Szavazni a képek alatt található lájk megnyomásával lehet. Egy személy több képre is szavazhat, de egy adott képre csak egy alkalommal. Megéri szavazni is, mert a szavazók is részt vesznek sorsoláson! A SZAVAZÁS FELTÉTELEI A szavazásban csak magyarországi lakóhellyel rendelkező személyek vehetnek részt. A szavazáshoz regisztráció szükséges - név, e-mail cím megadásával lehet regisztrálni. A regisztráció során lehetőség nyílik a www.gyogyhirek.hu oldal hírlevelére feliratkozni és ekkor kell válaszolni egy tudás alapú kérdésre is. Csak azon szavazók között kerül nyeremény kisorsolásra, akik helyesen válaszolnak a szavazás előtt feltett kérdésre! Egy fotóra egy szavazó csak egyszer szavazhat. A fotópályázat online felületén a www.gyogyhirek.hu/fotopalyazat oldalon látható szavazati eredmények csak tájékoztató jellegűek, a szavazás végső állása csak a játék lezárását és az email címek ellenőrzését követően kerül nyilvánosságra a Gyógyhírek online magazinban. A szavazásból kizárjuk az érvénytelen email címeket, amik nem valós személyekhez tartoznak. A PÁLYÁZAT DÍJAZÁSA A tárgynyeremények értéke összesen minimum 500.000 Ft. A kiíró fenntartja a jogot, hogy a nyereményeket megváltoztassa a felajánlások függvényében bővítse. A PÁLYÁZATNAK 1 + 5 + 25 + 14 + 2 NYERTESE AZ-AZ 47 NYERTESE LESZ! 1 nyertes = azon pályázók közül kerül kisorsolásra, akik érvényes fotót töltöttek fel a játékban + 5 közönségdíjas nyertes = témánként 1 közönségdíjas, a legtöbb lájkot kapott kép pályázója + 25 nyertes = témánként 3 nyertes amatőr és 2 nyertes profi kategóriában, akik témánként és kategóriánként az első 30 legtöbb lájkot gyüjtő közül kerülnek kisorsolásra (ebből a sorsolásból kimarad a téma közönségdíjasa) + 14 nyertes = a szavazás végén a szavazók közötti sorsolás + 2 nyertes = különdíj - az egészséges fejlődés témakörén belül - szoptatással és anyatejadással kapcsolatos fotók beküldői között kerül kisorsolásra A nyertes fotók a fotópályázatot követően is megtekinthetők maradnak 3 hónapig a Galéria oldalon. NYEREMÉNYEK A nyeremények át nem ruházhatóak és készpénzre nem válthatóak. A nyeremények után fizetendő adót a nyeremény felajánlója teljesíti a NAV felé. A szervező fenntartja a jogot, hogy a Fotópályázat feltételeit (különösen annak időtartamát, nyeremények mennyiségét, típusát stb.) megváltoztassa. PÁLYÁZATI NAPTÁR A játékba bármikor be lehet kapcsolódni, a pályaművek végső beérkezési határideje: 2016. május 15. Közönségszavazás a www.gyogyhirek.hu/fotopalyazat/galeria oldalán: 2016. május 31-ig. A nyerteseket írásban értesítjük 2016. június 12-ig, nyereményüket, díjátadó ünnepségen adjuk át. JOGOK A pályázó tudomásul veszi, hogy a beküldött képek elkészítésével vagy azok nyilvános bemutatásával okozott esetleges személyiségi és szerzői jogsértésekért minden felelősség a pályázót terheli, beleértve a jogsértéssel bekövetkező anyagi - és büntetőjogi felelősséget is. A pályázat kiírója valamennyi jogsértésért felelősségét kizárja. A résztvevő, a pályázati anyag elküldésével automatikusan elfogadja a Részvételi Szabályzatban foglalt feltételeket, egyben hozzájárul ahhoz, hogy a Heim Pál Gyermekkórház a beküldött fotókat honlapjain (pl. www.heimpalkorhaz.hu, www.gyogyhirek.hu), a közösségi médiáiban, nyomtatott kiadványaiban és egyéb publikációiban, promóciós anyagaiban térítésmentesen, időbeli és egyéb korlátozás nélkül használja, azokat közzétegye. A pályázó tudomásul veszi, hogy amennyiben a részvételi szabály bármely pontját megsérti vagy a felvétel a pályázat elbírálójának egyéb, bármely szempontjába ütközik (pld. közerkölcsöt vagy jogszabályt sért), úgy a Heim Pál Gyermekkórház jogosult őt a pályázatból indokolás nélkül kizárni. A Pályázó a fotópályázaton történő részvétellel hozzájárulását adja ahhoz, hogy neve, lakcíméből a település (kerület) nyilvánosságra kerüljön. A Szervező a Pályázó személyes adatait harmadik fél részére tovább nem adja, kivéve a nyertesek adatai amelyeket a nyeremény felajánlónak megadunk a nyeremény utáni adó teljesítése és a nyeremény átadása miatt, ha a személyes átadás nem lehetséges. A Szervező fenntartja a jogot, hogy a Fotópályázat feltételeit (különösen annak időtartamát, nyeremények mennyiségét, típusát stb.) megváltoztassa. A pályázat kiírója fenntartja magának a jogot arra, hogy amennyiben a pályázat nyertese az e-mailben történő értesítést követően egy hétig (a nyertes pályázó személyének meghatározásától számított napot követő hetedik nap 24.00. órájáig) nem értesíthető, jogosult új nyertest hirdetni. Ebben az esetben a korábbi győztes a díj iránt semmilyen igénnyel nem élhet. ADATKEZELÉS A Pályázók és a Szavazók a pályázatban és a szavazásban való részvétellel automatikusan hozzájárulnak ahhoz, hogy megadott adataik (név, email cím, stb.) a Heim Pál Gyermekkórház mint adatkezelő adatbázisába kerüljenek és azokat a Heim Pál Gyermekkórház minden további engedély és ellenszolgáltatás nélkül kezelje a fotók felhasználása, valamint a nyeremények kisorsolása, a nyertesek azonosítása, értesítése és a reklamációk kezelése, a többszörös jogosulatlan regisztrációk kiszűrése céljából, a nyertes Pályázók nevét, lakcímét a nyeremények kézbesítése, az ezzel kapcsolatos ügyintézés és számviteli kötelezettségek teljesítése érdekében kezelje. Továbbá a hírlevélre feliratkozók adatait hírlevél küldése érdekében kezelje. Adatkezelés nyilvántartási száma: NAIH-93529/2016, NAIH-93531/2016 A személyes adatok felvétele az érintett önkéntes hozzájárulásán alapul. A Pályázók és a Szavazók tudomásul veszik, hogy az adózás rendjéről szóló 2003. évi XCII. törvény, valamint a számvitelről szóló 2000. évi C. törvény kötelezővé teheti személyes adatok megőrzését, illetve a nyeremény felajánlóknak való átadását. Az a Pályázó és a Szavazó, aki külön hozzájárult ahhoz, hogy a Heim Pál Gyermekkórház Gyógyhírek magazinja reklám tartalmú közvetlen üzletszerzési illetve marketing céllal, hírlevéllel megkeresse, azonban adatai jövőbeli felhasználáshoz mégsem kíván hozzájárulni, nevének és lakcímének megadásával írásban postai úton (Heim Pál Gyermekkórház Gyógyhírek Szerkesztősége 1089 Budapest Üllői u. 86.), vagy elektronikus levélben (info@gyogyhirek.hu), vagy az elektronikus levél alján található link útján kérheti adatai törlését a gyogyhirek.hu -tól, a nyertesek kötelező adatkezelésén túlmenően. Adatkezelés nyilvántartási száma: NAIH-93530/2016 Az adatkezelő által használt adatok vonatkozásában a Pályázót és a Szavazót megilleti az információs önrendelkezési jogról és az információszabadságról szóló 2011. évi CXII. törvény (Info törvény) 1419. §-aiban meghatározott valamennyi jogosultság, esetleges jogérvényesítési igényét pedig bíróság előtt gyakorolhatja, valamint fordulhat a Nemzeti Adatvédelmi és Információszabadság Hatósághoz is. A Heim Pál Gyermekkórház a személyes adatokat az Info törvény rendelkezései szerint, bizalmasan kezeli a Pályázóktól és a Szavazóktól kapott felhatalmazások és jogszabályok keretei között. A Heim Pál Gyermekkórház adatkezelési gyakorlatára a jelen Részvételi Szabályzatban nem szabályozott kérdésekben az Adatkezelési Tájékoztató a Heim Pál Gyermekkórház online felületeire a megfelelően irányadó. A fotópályázatot nem a Facebook támogatja és kezeli. A játékban megadott adatokat a Heim Pál Gyermekkórház, mint a Gyógyhírek kiadója tárolja az adatkezelési tájékoztató és nyilatkozat betartásával. A regisztrációs adatok megadásával és egyben a regisztrációval a felhasználó elfogadja a Heim Pál Gyermekkórház Fotópályázat részvételi szabályát és az adatvédelmi nyilatkozatát. A pályázó és a szavazásra regisztráló személy által tett nyilatkozatok: A fenti tájékoztatás megismerése után az alábbi nyilatkozatot teszem: Pályázó személy által tett nyilatkozatok: Kijelentem, hogy - a fent közölt adatok a valóságnak megfelelnek - a Heim Pál Gyermekkórház Gyógyhírek magazin ,,Életképek gyermekeinkről fotópályázatra általam beküldött fotók kizárólag a saját alkotásaim - a csatolt pályaművek más pályázaton nem vettek részt - a beküldött fotókkal kapcsolatban harmadik személynek semmilyen szerzői jogi, vagy egyéb jogosultsága, illetve igénye nem áll fenn - a fotón szereplő személyek vagy törvényes képviselőjük hozzájáruló nyilatkozatával rendelkezem kiállításon, nyomtatásban és webes felületen történő megjelenésre - a fotók nyilvánosságra hozhatóságát, mint alkotó, mint pályázó garantálom A nevezési lap beküldésével automatikusan, megértettem és elfogadom a fotópályázat Részvételi Szabályzatában foglaltakat. Hozzájárulok, hogy a beküldött fotóimat a Heim Pál Gyermekkórház és szervezeti egységei, valamint a Gyógyhírek magazin (online és offline felületein) és ezek közösségi oldalain, továbbá egyéb publikációikban, promóciós anyagaikban, kiállításon, és egyéb, a pályázat kapcsán esetlegesen készülő alkotásokban térítésmentesen, időbeli és minden egyéb korlátozás nélkül használja. Pályázó és szavazó személy által tett nyilatkozat: Hozzájárulok, hogy a Gyógyhírek online (www.gyogyhirek.hu) kiadójaként a Heim Pál Gyermekkórház, mint adatkezelő visszavonásig elektronikus hírlevelet, reklámlevelet küldjön a nevezésnél megadott email címemre. A játékkal kapcsolatban további információ kérhető: info@gyogyhirek.hu címen A kiíró weboldala: www.heimpalkorhaz.hu és www.gyogyhirek.hu A fotópályázat online elérhetősége: www.gyogyhirek.hu/fotopalyazat Mindenkinek jó játékot kívánunk! Budapest, 2016. 03.08. Heim Pál Gyermekkórház Gyógyhírek A ,,Életképek gyermekeinkről fotópályázat bejegyzés először a Fotópályázat figyelő jelent meg.